title: Jan Jonston

text: Vuonna 1630 Jonston palasi Puolaan ja otti vastaan Bogusław Leszczyńskin yksityisopettajan toimen. Samaan aikaan hänelle tarjottiin Deventerin filosofian professorin oppituolia, jonka hän hylkäsi. 1632 Jonston matkusti yhdessä Bogusław Leszczyńskin ja eräiden muiden aristokraattien poikien kanssa tutustumaan eurooppalaisiin yliopistoihin. Hänet promovoitiin sekä lääketieteen että filosofian tohtoriksi sekä Leidenissä että Cambridgessä. Seurue palasi Puolaan 1636 ja Jonston asettui Lesznoon. Hän opetti aktiivisesti Lesznon Akatemiassa, jota johti hänen ystävänsä Johan Amos Comenius. Myöhemmin hän vielä kieltäytyi ottamasta vastaan Frankfurtista, Heidelbergistä ja Leidenistä tarjottuja oppituoleja.


title: Jan Jonston

text: Jonstonin lintukirja "Historiae naturalis de avibus libri" (1657) oli aikanaan sangen suosittu ja se käännettiin englanniksi, hollanniksi, ranskaksi ja saksaksi. Viimeinen painos kirjasta otettiin vuonna 1773.


title: Kirkonkylän koulu (Kirkkonummi)

text: Kirkkonummen Kirkonkylän koulu on Kirkkonummella sijaitseva ala-aste. Koulussa sijaitsee myös erityisopetus ja musiikki luokat. Kirkonkylän koulun saman katon alla, sijaitsee myös Kirkkoharjun koulun yläaste ja Porkkalan lukio. Koulun vararehtorina toimii Maija Kylä-Setälä. . Kirkonkylän koulussa on noin 400 oppilasta.


title: J. P. Walker

text: J. P. Walker (s. 16. lokakuuta 1976) on yhdysvaltalainen lumilautailija. Hän lumilautailee Stepchildille. Hän on yksi maailman idolisoiduimmista lumilautailijoista. Vuonna 2000 Snowboarder-lehti valitsi hänet maailman kymmenen parhaan lumilautailijan joukkoon. Walker on yksi ns. Jibbailun oleellisimmista suunnannäyttäjistä.


title: Couette-virtaus

text: Couette-virtaus on yksi yksinkertaisimmista viskoottisen virtauksen malleista. Couette-virtauksessa fluidi virtaa kahden samansuuntaisen äärettömän levyn välissä. Toinen levyistä pysyy paikoillaan ja toinen liikkuu tangenttinsa suuntaisesti. Fluidin liike on kaksiulotteista, sen nopeusvektorilla on vain levyjen tangentin suuntainen komponentti.


title: Couette-virtaus

text: Fluidi ei liu'u levyssä, eli paikallaan olevan levyn korkeudella fluidikerroksen nopeus on nolla ja liikkuvan levyn korkeudella oleva fluidikerros liikkuu yhtä suurella nopeudelle kuin levy. Couette-virtauksen nopeusprofiili on lineaarinen, eli fluidin etenemisnopeus on suoraan verrannollinen sen etäisyydestä paikallaan olevaan levyyn.


title: Couette-virtaus

text: Kun Couette-virtausta tarkastellaan kaksiulotteisessa koordinaatistossa, jossa fluidin nopeusvektori etenee x-akselin suuntaan ja y-akseli määrää paikan korkeuden, niin Couette-virtauksen Navier-Stokes -yhtälö on muotoa


title: Couette-virtaus

text: missä siis formula_2 on tiheys, formula_3 putoamiskiihtyvyyden x-komponentti, formula_4 x-suuntainen nopeuskomponentti, formula_5 y-suuntainen nopeuskomponentti ja formula_6 viskositeetti. Gravitaatiota ja painetta ei huomioida ja nopeudella on vain x-suuntainen nopeuskomponentti formula_4, joka riippuu vain korkeudesta y. Siksi yllä oleva yhtälö supistuu muotoon


title: Couette-virtaus

text: Yllä olevasta saadaan integroimoilla kahdesti fluidin nopeus muotoon


title: Couette-virtaus

text: missä formula_10 ja formula_11 ovat vakioita.


title: Couette-virtaus

text: Koordinaattiakselit on valittu niin, että alemmalla levylla y=0 ja u(y)=0 ja ylemmällä levyllä y=h ja u(y)=V (V on liikkuvan levyn nopeus). Tarkastelemalla alempaa liikkumatonta levyä saadaan laskettua arvo toiselle vakiolle sijoittamalla yllä olevaan nopeuden yhtälöön y=0, u=0: formula_12. Sitten tarkastellaan ylempää liikkuvaa levyä sijoittamalla nopeuden yhtälöön y=h, u(y)=V : formula_13. Nyt, kun tiedetään vakioiden arvot, saadaan fluidin nopeuden yhtälöksi


title: Saudi-Arabian energiapolitiikka

text: Saudi-Arabian energiapolitiikka kertoo Saudi-Arabian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Saudi-Arabian energiapolitiikka

text: Saudi-Arabian energiapolitiikassa keskeisiä ovat öljyntuotanto ja suuret öljyvarat. Lähi-idässä Saudi-Arabia, Iran, Irak, Kuwait ja Yhdistyneet Arabiemiraatit tuottivat neljäsosan maailman öljystä vuonna 2005, joka oli 20 miljoonaa tynnyriä (barrelia) per päivä.


title: Saudi-Arabian energiapolitiikka

text: Öljyn tuottajamaat perustivat öljykartellin OPEC 1960-luvulla. OPECin tavoite on lehdistötiedotteiden ja tarjonnan avulla hallita öljyn kysyntää ja hintaa. Kartelli päätti vuonna 1982, että öljymaiden tuotantokiintiöt määräytyvät öljyvarojen mukaan. Saudi-Arabia nosti öljyvarojen määrän vuonna 1990 muiden öljymaiden perässä 170 mrd. tynnyristä 258 mrd. tynnyriin. BP:n tilastojen mukaan Lähi-idän öljyvarat ovat melko vakio vuosina 1990-2004. BP ei vastaa tilastonsa totuudenmukaisuudesta.


title: Saudi-Arabian energiapolitiikka

text: Saudi-Arabian suurimmat öljykentät ovat Ghawar, Safaniya, Hanifa ja Khafiji. Neljä suurinta kenttää ovat yli 50 vuotta vanhoja. Niistä tuotetaan öljyä pumppaamalla öljyyn vettä paineen nostamiseksi. Suurin kenttä on Ghwar.


title: Saudi-Arabian energiapolitiikka

text: Saudi Aramco on Saudi-Arabian valtion omistaa öljy-yritys. Se on alallaan maailman suurin. Yrityksen julkaisemien tietojen mukaan sen öljyvarat ovat 20 kertaa suuremmat verrattuna suurimpaan yksityiseen öljy-yhtiöön, yhdysvaltalaiseen Exxoniin. Riippumattomat tarkastajat eivät ole todentaneet Saudi-Arabian öljyvarojen suuruutta. Vuonna 2005 Aramcon päivätuotanto oli 9 milj. tynnyriä. 90 % tuotannosta tuli 7 kentältä, joiden keski-ikä oli 47 vuotta. Ghawarin kentän tuotanto oli 5 milj. tynnyriä per päivä.


title: Saudi-Arabian energiapolitiikka

text: Vuonna 1973 Egypti ja Syyria hyökkäsivät Israeliin saadakseen sen vuonna 1967 valtaamat alueet takaisin. Egyptin Anwar Sadat neuvotteli Saudi-Arabian kuninkaan Faisalin katkaisemaan öljykuljetukset Yhdysvaltoihin ja Alankomaihin öljysaarrolla, koska Yhdysvallat tuki Israelia. Saarto oli lyhyt maaliskuuhun 1974 saakka ja vähensi 9 % öljyntarjontaa (4,4 milj. tynnyriä/päivä kokonaiskysynnästä 50 miljoonaa tynnyriä päivä). Vuoden 2003 rahassa öljyn hinta nousi maailmalla 15 $:sta 40 $:iin. Kuluttajat ja yritykset hamstrasivat öljyä. Saarto jäi lyhyeksi, koska haluttiin välttää länsimaiden lama.


title: Saudi-Arabian energiapolitiikka

text: Eurostatin mukaan vuonna 2006 Euroopan unioniin tuotiin raakaöljyä Saudi-Arabiasta 51 milj. tonnia (Mt), mikä vastasi 8 % öljyn tuonnista. Saudi-Arabia oli EU:n öljyn tuontimaista volyymin mukaan 4. Venäjän (189 Mt), Norjan (89 Mt) ja Libyan (53 Mt) jälkeen.


title: Couette

text: Couette voi tarkoittaa:


title: Adan piirikunta

text: Ada on Idahossa Yhdysvalloissa oleva piirikunta. Yhdysvaltojen vuoden 1900 väestönlaskennassa asukasmäärä oli 11 559, jonka jälkeen asukasluku on tasaisesti kasvanut. 2000 asukkaita oli jo 300 904. Vuoden 2010 väestönlaskennassa piirikunnan asukasluku oli 392 365. Alueen pinta-ala on 2 745 km².


title: Adan piirikunta

text: Piirikunnan perusti Idahon Territorion lainsäädäntöelin 22. joulukuuta 1864. Alue nimettiin ensimmäisen siellä syntyneen udisasukkaan, Ada Riggsin mukaan.


title: Ada

text: Ada voi tarkoittaa seuraavia:


title: Töreboda

text: Töreboda on taajama Länsi-Götanmaan läänissä Länsi-Götanmaan maakunnassa Ruotsissa. Se on Törebodan kunnan hallintokeskus, ja siellä oli vuonna 2006 4 236 asukasta.


title: Töreboda

text: Töreboda sijaitsee Göteborg–Tukholma-rautatien varrella noin 15 kilometriä itään Mariestadista.


title: Shakkimatti

text: Shakkimatti (usein myös pelkkä "matti") on shakkipelin lopetustilanne. Siinä toisen pelaajan kuningas on lyöntiuhan alainen ja pelaaja on kyvytön torjumaan uhkausta. Kuningasta ei kuitenkaan milloinkaan lyödä, vaan peli päättyy mattitilanteeseen. Vastustajan matittaminen on ainoa tapa pelaamalla voittaa shakkipeli. Yleensä peli kuitenkaan ei etene mattiin saakka, häviämässä olevan pelaajan käyttäessä oikeuttaan luovuttaa ennen tätä. Ajoissa tapahtuvaa luovutusta pidetään shakissa tunnustuksena vastustajan pelitaitoa kohtaan ja hyvän pelitavan mukaisena.


title: Shakkimatti

text: Jos kuningasta uhataan mutta uhkaus voidaan torjua, kyseessä ei ole matti vaan "shakki". Jos taas vuorossa olevan pelaajan kuningas ei ole shakissa, mutta millään pelaajan nappuloista ei voi suorittaa laillista siirtoa, kyseessä on "patti", ja lopputulos on tasapeli.


title: Shakkimatti

text: Esimerkkeja erilaisista shakkimateista ovat Anastasian matti, Bodenin matti ja Légalin matti.


title: Shakkimatti

text: Shakkimatti-sanan alkuperä on persiankielisessä lauseessa "Shāh Māt", ”kuningas on lyöty”.


title: Kolmivarvaslaiskiaiset

text: Kolmivarvaslaiskiaiset (heimo "Bradypodidae" ja sen ainoa suku "Bradypus") kuuluvat nisäkkäiden luokan "Pilosa"-lahkoon. Kaksivarvaslaiskiaisten ("Megalonychidae") ohella ne muodostavat toisen kahdesta laiskiaisheimosta. Kolmivarvaslaiskiaisten levinneisyysalue ulottuu Keski-Amerikan Hondurasista Etelä-Amerikkaan.


title: Kolmivarvaslaiskiaiset

text: Kolmivarvaslaiskiaisten ruumiinpituus on 40−70 cm ja paino kolmesta viiteen kilogrammaa, joten ne ovat hieman pienempiä kuin kaksivarpaiset sukulaisensa. Kolmivarvaslaiskiaisten raajat ovat pitkät ja voimakkaat. Eturaajat ovat huomattavasti takaraajoja pitemmät. Molemmissa jaloissa on kolme varvasta ja eturaajoissa kolme sormea, kun kaksivarvaslaiskiaisilla puolestaan on kolme varvasta ja kaksi sormea. Kynnet ovat pitkät ja koukkumaiset. Kolmivarvaslaiskiaisilla on lyhyt, kahdesta yhdeksään senttimetriä pitkä häntä, kun kaksivarvaslaiskiaiset taasen ovat hännättömiä. Kaulanikamia kolmivarvaslaiskiaisilla on yhdeksän, kun niitä nisäkkäillä yleensä on seitsemän (kaksivarvaslaiskiaisilla on kuusi tai seitsemän). Tämä mahdollistaa laajan pään kääntösäteen: 270 astetta. Näin kolmivarvaslaiskiaiset saavat ulottuvilleen enemmän ravintoa ilman että niiden täytyy liikuttaa raajojaan.


title: Kolmivarvaslaiskiaiset

text: Kolmivarvaslaiskiaiset jaetaan neljään lajiin:


title: Älvängen

text: Älvängen on taajama Alen kunnassa Länsi-Götanmaan läänissä Länsi-Götanmaan maakunnassa Ruotsissa. Vuonna 2005 siellä oli 3 986 asukasta.


title: Älvängen

text: Älvängen sijaitsee E45-tien ja rautatien varrella. Älvängenin rautatieasema avattiin 1886 ja suljettiin 1970, mutta avattiin jälleen 2004.


title: Älvängen

text: Älvängen oli Ivar Aroseniuksen kotipaikka.


title: Isku suoneen

text: Isku suoneen on vuonna 1988 MTV:llä esitetty suomalainen televisiosarja, jonka Anssi Mänttäri käsikirjoitti ja ohjasi Pentti Kirstilän saman nimisen romaanin pohjalta.


title: HMCS Assiniboine

text: HMCS Assiniboine (viirinumero D18 vuodesta 1940 alkaen I18) oli toisessa maailmansodassa palvellut Kanadan laivaston River-luokan hävittäjä, joka oli alun perin Britannian Kuninkaallisen laivaston C-luokan laivueenjohtaja "HMS Kempenfelt".


title: HMCS Assiniboine

text: Alus tilattiin J. Samuel White and Companyltä Cowesista Isle of Wightilta osana vuoden 1929 laivasto-ohjelmaa. Sen köli laskettiin lokakuussa 1930 ja alus laskettiin vesille 29. lokakuuta 1931 nimellä "HMS Kempenfelt". Alus valmistui 30. toukokuuta 1932.


title: HMCS Assiniboine

text: Alus palveli Britannian kuninkaallisessa laivastossa toisen maailmansodan alkuun, jolloin se oli liitettynä Plymouthin paikallislaivueeseen. Alus siirrettiin lokakuussa Kanadan laivastolle, joka nimesi sen "HMCS Assiniboineksi".


title: HMCS Assiniboine

text: "HMCS Assiniboine" valtasi helmikuussa 1940 San Domingon edustalla yhdessä risteilijä "HMS Dunedinin" kanssa saksalaisen saarronmurtajan "Hannoverin", josta valmistettiin ensimmäinen saattuetukialus. Tämän jälkeen alus osallistui Atlantin saattueiden suojaamiseen.


title: HMCS Assiniboine

text: Alukselle asennettiin vuoden 1941 puolivälissä kaksi Oerlikon ilmatorjuntatykkiä, tulenjohtojärjestelmä, tyypin 286 tutka sekä lisättiin syvyyspommien lukumäärää.


title: HMCS Assiniboine

text: "Assiniboinen" suojatessa 6. elokuuta 1942 saattuetta SC94 se upotti törmäämällä Saksan laivaston sukellusveneen "U-210". Yliajoa edelsi tykistötaistelu, jossa hävittäjä vaurioitui pahoin. Telakalta palattuaan alus palasi saattuepalvelukseen, kunnes törmättyään 2. maaliskuuta 1943 toiseen sukellusveneeseen joutuen takaisin telakalle.


title: HMCS Assiniboine

text: Aluksen ollessa telakalla tehtiin 30. kesäkuuta päätös aluksen muuttamisesta saattuehävittäjäksi.


title: HMCS Assiniboine

text: Alus otti osaa Normandian maihinnousuun.


title: HMCS Assiniboine

text: Alus poistettiin palveluksesta 8. elokuuta 1945, mutta se haaksirikkoutui Prinssi Edwardin saarella 10. marraskuuta. Hylky myytiin romutettavaksi Guard Salvage Companylle.


title: Tohloppi (järvi)

text: Tohloppi (myös Iso-Tohloppi) on Pirkanmaalla Tampereella Tohlopin, Ristimäen ja Epilänharjun kaupunginosissa sijaitseva järvi, joka kuuluu Kokemäenjoen vesistössä Vanajaveden-Pyhäjärven alueen Pyhäjärven alueeseen. Tohloppi on osa Pyhäjärven lähialuetta.


title: Tohloppi (järvi)

text: Järven pituus on 1,2 kilometriä, leveys 700 metriä ja sen pinta-ala on 63 hehtaaria. Se on syntynyt Epilänharjun ja Raholanharjun välissä kulkevan kannaksen taakse. Järvessä on vain yksi saari Tohlopinsaari, jota on nimitetty myös nimellä Lammassaari, joka on 150 metriä pitkä ja 60 metriä leveä. Saaren kaakkoispuolella on matalikkoa ja saari on autio. Pikku-Tohlopin koneellisesti kaivettu laskuoja laskee järven pohjoispäähän. Koska valuma-alue on veden tilavuuteen verrattuna pieni, vaihtuu vesi erittäin hitaasti. Rantaviivan pituus on 4,3 kilometriä. Rannan piirteistä silmiin pistää erityisesti 250 metriä pitkä ja 150 metriä leveä Mustikkaniemi. Itä- ja koillisrannat ovat jyrkkärinteisen Epilänharjun juurella tasaiset. Pohjoisrannat ovat ojitettua suota ja entinen peltoranta on nykyään puistoa ja uimarantaa. Toinen ja suurempi uimaranta sijaitsee järven länsirannalla. Epilänharjun juuri ja järven itäranta ovat kokonaan rakennettua aluetta, jota seuraa lisäksi Epilästä luoteeseen kulkeva tie. Toinen tie on rakennettu järveltä otetulle maakannakselle ja se johtaa Ristimäellä olevalle Yleisradion televisiokeskukselle. Tien ja viereisen Vaakkolammin välistä kulkee myös Tampere-Pori-junarata.


title: Tohloppi (järvi)

text: Tohlopin vedenlaatua on seurattu vuodesta 1980 säännöllisesti kolmen vuoden välein tehdyillä mittauksilla. Järvi on karu ja sen vesi on kirkasta, väritöntä, neutraalia ja järven puskurikyky happamoitumista vastaan on hyvä. Koska vesi vaihtuu hitaasti, on se herkkä ympäristön vaikutuksille. Vesi ei lämpene herkästi ja esimerkiksi vuosien 1990–2005 aikana ulapan vesi on harvoin ylittänyt 21 °C:n lämpötilan. Vedessä olevien fosforiravinteiden mukaan järvi on lievästi rehevöintynyt. Fosforipitoisuus on pysytellyt pinta- ja välivedessä arvon 20 mikrogrammaa litrassa vettä (µg/l) alapuolella. Uimarannat aiheuttavat hygieniaongelmia. Joitakin 1990-luvun mittausarvoja ovat ilmaiseet kolibakteerien määrän lievää lisääntymistä. Vuoden 1991 syksyllä Tohlopissa havaittiin runsas sinileväesiintymä. Järven vesi lämpötilakerrostuu ja silloin voidaan havaita happiongelmia. Pinta- ja välivesissä happipitoisuus on ollut hyvä, mutta alusvesissä on esiintynyt happivajausta. Pahimmillaankin hapen kylläisyysprosentti on kuitenkin pysynyt 1990-luvulla pohjan läheisyydessä yli 10% ja myöhemmin 2000-luvulla yli 20%. Järven vedenlaatua voidaan pitää erinomaisena. Koska järvellä on runsaasti virkistystoimintaa ja valuma-alueella on lievää hajakuormitusta, näkyy tämä alusveden laadussa. Tohloppi on eräs Tampereen parhaista virkistysjärvistä.


title: Tohloppi (järvi)

text: Vuonna 1855 julkaistussa Kalmbergin kartastossa järven nimi kirjoitettiin ”Tohloppijärvi”.


title: Tohloppi (järvi)

text: Tohlopin rannassa toimi yleinen sauna vuosina 1928–79. Sixtus Syrjänen osti saunan vuonna 1931 ja vuokrasi saunanpidon eri henkilöille hoidettavaksi . Vuonna 1953 julkaistussa peruskartassa Tohlopin rannat olivat joko peltomaata tai metsää. Pohjoispäässä sijaitsi suoalue, jota oli jo alettu ojittaa. Järven kaakkoisrannan editse kulki rautatie ja sen varrella sijaitsivat maalitehdas ja nahkatehdas . Niiden välissä oli Epilän pysäkki. Epilänharjun juurella kulki tie Epilästä luoteeseen ja sen ylärinteeseen puolelle oli jo rakennettu taloja. Vuden 1960 kartassa väritehtaan järven puolelle oli merkitty suunnitelma täyttää järven eteläinen lahdenpohjukka ja rakentaa siihen tie. Vuoden 1975 kartassa eteläpuolelle kohosi televisiokeskus, mutta vuoden 1980 kartoista oli poistettu maali- ja nahkatehtaan rakennuksia. Nahkatehtaan viereen oli rakennettu asuintaloja, jotka täyttävät nykyään koko itäpään.


title: Poika joka tahtoo lentää

text: Poika joka tahtoo lentää on suomalaismuusikko Tumppi Varosen elämäkerta, jonka kirjoittajana toimi myös Sannaliina Nikula. Se ilmestyi vuonna 2003.


title: Poika joka tahtoo lentää

text: Takakannessa mainostetaan kirjaa seuraavasti:


title: Michael Simon

text: Michael Simon (s. 29. elokuuta 1972 Hampuri, Länsi-Saksa) on saksalainen DJ ja säveltäjä. Hän on tunnettu tekno-yhtye Scooterin jäsenenä. Hän liittyi Scooteriin vuonna 2006 työskenneltyään ensin kymmenen vuotta yhtyeen teknikkona.


title: Satumainen onni

text: Satumainen onni on vuonna 1987 MTV:llä esitetty suomalainen televisiosarja, jonka Lasse Lehtisen samannimisen vuoden 1985 romaanin pohjalta käsikirjoitti Elina Halttunen ja ohjasi Juhani Tiikkainen.


title: Satumainen onni

text: Sarja kertoo kauppaedustaja Onni Lempisestä. Lempinen huijaa keinoja kaihtamatta naisia rahoittamaan liiketoimiaan, joista poliisikin lopulta kiinnostuu.


title: Satumainen onni

text: Finnkino julkaisi sarjan DVD:nä 22. tammikuuta 2010.


title: Ometepe

text:
Ometepe on saari Nicaraguajärvessä Nicaraguassa. Se on maan suosituimpia matkailukohteita kauniin ja monipuolisen luontonsa takia. Saarella käy noin 40 000 matkailijaa vuosittain.
Nicaraguajärvessä on yli 400 saarta, joista suurimmat ovat Zapatera ja Ometepe. Ometepen saarella on kaksi tulivuorta: Concepción ja Maderas. Concepciónin korkeus on 1 610 metriä. Maderas on puolestaan jo sammunut tulivuori ja sen huippu on sademetsän peitossa.


title: Ometepe

text: Ometepelle on säännölliset laivayhteydet Rivasin kaupungin lähellä sijaitsevasta San Jorgesta ja Granadasta.


title: Ada (Minnesota)

text: Adaon kaupunki Normanin piirikunnassa Minnesotassa, Yhdysvalloissa. Kaupungin asukasluku oli vuoden 2000 väestönlaskennassa 1 657. Se on Normanin piirikunnan pääkaupunki. Sen asukastiheys oli samaisena vuonna 477.4/km². Tällöin kaupungissa asui 432 perhettä.


title: Ada (Minnesota)

text: Kaupungin asukkaista 24,5% oli alle 18-vuotiaita, 5,9 18-24 vuotta, 25,0% 25-44 vuotta sekä 20,0% 45-64 ja loput 24,5% yli 64-vuotiaita. Kaupungin nykyinen pormestari on Jim Ellefson.


title: Kloonipuhelin

text: Kloonipuhelin tai kopiopuhelin on matkapuhelin, joka toiminnoillaan ja muotoilullaan jäljittelee tunnetun matkapuhelinvalmistajan tunnettua mallia. Kloonipuhelimia valmistetaan erityisesti Kiinassa.


title: Kloonipuhelin

text: Kiinan kopiopuhelinten markkinoiden arvioidaan olevan 145 miljoonan puhelinta vuodessa. Jopa 110 miljoonaa kappaletta viedään muihin maihin, suurin osa kehittyville markkinoille, erityisesti Intiaan, Venäjälle ja Brasiliaan. Joihinkin Länsi-Euroopan maihin puhelimia kulkeutuu kiinalaisten verkkokauppojen, esimerkiksi DealExtremen kautta. Nokian laskemien mukaan piraattipuhelinten maailmanlaajuinen myynti oli alle 120 miljoona puhelinta vuonna 2009.


title: Normanin piirikunta

text: Normanin piirikunta on Minnesotassa Yhdysvalloissa sijaitseva piirikunta. Se perustettiin 17. helmikuuta 1881. Vuoden 2000 väestönlaskennassa sen asukasluku oli 7 442. Piirikunnan pääkaupunki on Ada, joka on myös sen suurin kaupunki 1 657 asukkaallaan.


title: Normanin piirikunta

text: Piirikunnan pinta-ala on 2 271 km² josta vain 1 km², eli noin 0,06%, on vettä. Sen asukastiheys on 3/km².


title: A Collection of Michael Jackson’s Oldies

text: Vuonna 1972 julkaistu A Collection of Michael Jackson's Oldies on Michael Jacksonin ensimmäinen kokoelma-albumi. Se sisältää Michael Jacksonin sekä The Jackson 5-yhtyeen kappaleita.


title: Janka Kupala

text: Janka Kupala () oli valkovenäläisen kirjailijan Ivan Daminikavitš Lutsevitšin (; 7. heinäkuuta 1882 Maladzetšnan piirin Vjazynkassa Minskin alueella - 28. kesäkuuta 1942 Moskova) itsestään käyttämä ja kirjailijan omaa nimeä tunnetumpi nimimerkki.


title: Janka Kupala

text: Janka Kupala palkittiin vuonna 1941 Leninin kunniamerkillä runokokoelmastaan "Ad sertsa" ( «Ад сэрца»).


title: Janka Kupala

text: Kupalan mukaan on nimetty


title: Joachim Fest

text: Joachim Clemens Fest (8. joulukuuta 1926 Berliini, Saksa – 11. syyskuuta 2006 Kronberg im Taunus, Saksa) oli saksalainen toimittaja, kirjailija ja historioitsija. Hänet tunnetaan natsi-Saksan asiantuntijana. Vuonna 1973 ilmestyi saksaksi Festin laaja Adolf Hitleristä kertova elämäkerta. Fest on myös useassa teoksessa perehtynyt Hitlerin pääarkkitehdin ja varusteluministerin Albert Speerin elämänvaiheisiin. Hän toimi myös Speerin avustajana tämän kirjoittaessa muistelmiaan. Festin kirjan "Der Untergangin" pohjalta tehtiin palkittu elokuva "Perikato" (2004). Joachim Fest teki myös mittavan uran lehtimiehenä, muun muassa kulttuuritoimituksen esimiehenä Frankfurter Allgemeine Zeitung -lehdessä vuosina 1973–1993.


title: Ada (Ohio)

text: Ada on kylä Hardinin piirikunnassa Ohiossa Yhdysvalloissa. Kylän asukasluku oli vuoden 2010 väestönlaskennassa 5 952.


title: Ada (Ohio)

text: Kylän pinta-ala on 4,8 km². Sen asukastiheys on 1 151,6 /km².


title: Ada (Ohio)

text: Kylän asukkaista oli vuonna 2000 alle 18-vuotiaita 13,9 %, 18-24-vuotiaita 48,6 %, 25-44-vuotiaita 18,0 %, 45-64-vuotiaita 12,5 % ja yli 64-vuotiaita 7,1 %. Mediaani-ikä oli 22 vuotta.


title: The City (täsmennyssivu)

text: The City voi tarkoittaa:


title: Ada (Oklahoma)

text: Ada on Pontotocin piirikunnan pääkaupunki Oklahomassa, Yhdysvalloissa. Kaupungin asukasluku oli vuoden 2000 väestönlaskennassa 16 008. Kaupunki on Tree City USA -kampanjan jäsen. Sen pinta-ala on 40,8 km², josta 0,2 km² on vettä. Kaupungin asukkaiden keski-ikä on 33.


title: Vera Gebuhr

text: Vera Gebuhr (15. toukokuuta 1916 Odense – 22. joulukuuta 2014) oli tanskalainen näyttelijä. Hän esiintyi yli 60 elokuvassa.


title: Tree City USA

text: Tree City USA (suom. "Puukaupunki Yhdysvallat") on puiden istutus- ja huolehtimisohjelma. Kampanjaa sponsoroi Puun päivä -tapahtuman rahasto. Ohjelmaan on liittynyt satoja kaupunkeja sekä kyliä ympäri Yhdysvaltoja.


title: Chanakya

text: Chanakya (sanskritiksi: चाणक्य "") (noin 350–283 eaa.) oli etuintialaisen Maurya-valtakunnan perustajan ja sen ensimmäisen hallitsijan, Chandraguptan neuvonantaja ja merkittävin henkilö Chandraguptan valtaannousun taustalla. Chānakyaa on luonnehdittu diplomaattisen juonittelun mestariksi. Hänen neljä johtotähteään olivat samanarvoisuus, lupauksilla houkuttelu, rangaistus tai sota ja epäsovun lietsonta. Hän oli myös Taksilan yliopiston professori.


title: Chanakya

text: Chānakyaa on perinteisesti pidetty samana henkilönä kuin kirjoittajanimiä Kautilya ja Vishnugupta, jotka tekivät muinaisen intialaisen poliittisen tutkielman, "Arthaśāstran". Chanakya kirjoitti yhden jakeen "Arthaśāstrasta" nimellä Vishnugupta, ja erään teorian mukaan Vishnugupta oli eri henkilö kuin Chānakya. On esitetty myös, että Chānakya ja Kautilya olivat kaksi eri henkilöä.


title: Chanakya

text: Chānakyan nimi on johdettu hänen isänsä nimestä ("CHANAK"). "Arthaśhāstran" yhteydessä häneen kuitenkin viitataan yleisesti nimellä Kautilya, joka on nimen "KOTIL" genetiivimuoto.


title: Chanakya

text: Chānakyan kirjoittamiksi teoksiksi luetaan kirjat "Arthaśāstra" ja "Nitishastra", joka tunnetaan myös nimellä "Chanakya Niti". "Arthaśāstra" on yksityiskohtainen teos raha- ja finanssipolitiikasta, hyvinvoinnin jakautumisesta, kansainvälisistä suhteista ja sotataidosta. "Nitishastra" on tutkielma ihanteellisesta elämäntavasta, ja se on osoitus Chānakyan syvällisestä intialaisen elämäntyylin tuntemuksesta. Lisäksi Chānakya kehitti neeti-sutrat (aforismeja - ytimekkäitä lauseita), jotka neuvovat ihmisille oikeat käyttäytymistavat. Näitä hyvin tunnettuja sutria on kaikkiaan 455, ja 216 niistä käsittelee raaja-neetiä eli oppia hyvästä valtakunnanjohdosta. Ilmeisestikin Chānakya käytti kyseisiä sutria opastamaan Chandraguptaa ja muita huolellisesti valittuja oppilaitaan valtakunnan johtamistaidon saloihin.


title: Chanakya

text: Chānakyaa pidetään kansantaloustieteen ja poliittisten tieteiden pioneerina; hän kirjoitti näistä aiheista noin puolitoistatuhatta vuotta ennen kuin Ibn Khaldunin teos "Muqaddimah" ilmestyi. Länsimaissa Chānakyaa on kutsuttu "Intian Machiavelliksi", vaikkakin Chānakyan teokset ilmestyivät noin 1 800 vuotta ennen Machiavellin aikaa.


title: Chanakya

text: Yhdysvaltalaisen historioitsija Thomas Trautmannin mukaan seuraavat asiat ovat yleisiä erityyppisille Chānakyaan liitetyille legendoille:Chānakya saavutti kypsän iän ja kuoli vuoden 283 eaa. paikkeilla. Chānakyan polttohautasi hänen opetuslapsensa Radhagupta, joka seurasi Rakshasa Katyayania Maurya-valtakunnan pääministerinä ja josta oli suuri hyöty nostettaessa Ashokaa valtaistuimelle. Tuohon aikaan yhteiskunnassa oli kolme ei-traditionaalista uskonsuuntausta: jainalaisuus, buddhalaisuus ja ajivaka. Viimeksi mainittua harjoittanut Chanakya sai aikaan nandojen ja heidän ministeriklikkinsä luhistumisen. Myöhemmin Chandragupta Maurya valitsi jainalaisuuden ja luopui sen vuoksi kruunusta, joka siirrettiin hänen ajivakalaiselle pojalleen Bindusaralle. Ajivikilaisuudesta tuli valtakunnan virallinen uskonto neljäksitoista vuodeksi Kalinga-sodasta (261 eaa.) alkaen. Uskonto sulautui sittemmin perinteiseen hindulaisuuteen. Jäljelle on jäänyt toisilleen vastakkaisten buddhalaisten ja jainalaisten legendojen sekasotku.


title: Chanakya

text: Intian pääkaupungin New Delhin diplomaattialueelle on annettu Chānakyan kunniaksi nimi Chanakyapuri.


title: Virtsanjohdinsyöpä

text: Virtsanjohdinsyöpä on harvinainen syöpäsairaus. Vuonna 2003 ilmeni Suomessa neljätoista uutta tapausta. Sairaus on yleensä uroteelista lähtenyt transitiosellulaarinen karsinooma. Esiintyvyys on korkeampi miehillä. Tyypillisimmin sairastuneet ovat 50–70-vuotiaita. Sairaus voi oireilla muun muassa verivirtsaisuutena ja kipuna virtsatessa.


title: Virtsanjohdinsyöpä

text: Virtsanjohdinsyövän tärkein hoitomuoto on leikkaus. Yleensä koko virtsanjohdin ja munuainen poistetaan.


title: Virtsanjohdinsyöpä

text: Tupakointi on sairauden keskeinen riskitekijä.


title: Arthashastra

text: Arthashastra (IAST: "Arthaśāstra") on muinainen intialainen tutkielma valtion johtamisesta, talouspolitiikasta ja sotilasstrategiasta. Sen kirjoittivat Kautilya ja Viṣhṇugupta. Nimien takana on perinteisesti uskottu olleen Taksilan yliopiston professori Chanakya (noin 350–283 eaa.), josta myöhemmin tuli Maurya-valtakunnan pääministeri. "Arthaśāstraa" pidetään muinaisintialaisen valtio-opin merkittävimpänä teoksena ja poliittisen maailmankirjallisuuden eräänä merkkiteoksena. Se sai nykyisen muotonsa lukuisten muutosten, tarkistusten ja lisäysten jälkeen 100-luvulla jaa. Länsimaissa sitä on verrattu usein Niccolò Machiavellin vuonna 1513 kirjoittamaan kirjaan "Ruhtinas".


title: Arthashastra

text: Artha on yksi hindun neljästä elämän päämäärästä. Kolme muuta ovat kama (halu), dharma (kosminen järjestys) ja mokša (vapautuminen sielunvaelluksesta).


title: Arthashastra

text: Ensisijaisesti "Arthaśāstra" esittää perusteluja autokratian puolesta tehokkaan ja vakaan taloudenhoidon välineenä. Teos käsittelee taloudenhoidon etiikkaa sekä hallitsijan velvollisuuksia ja sitoumuksia. Sen aihealue ei kuitenkaan rajoitu pelkkään valtion johtamiseen, vaan siihen on sisällytetty suuntaviivat kuningaskunnan hallinnon tarvitsemalle lakikehykselle ja byrokratialle. Lisäksi "Arthaśāstra" käsittelee yksityiskohtaisesti muun muassa mineralogiaa, kaivostoimintaa ja metalleja, maanviljelyä, karjanhoitoa, lääketiedettä ja villieläinten hyödyntämistä. Teoksen muita painopistealueita ovat hyvinvoinnin jakautuminen (esimerkiksi vaurauden uudelleenjako nälänhädän aikana) ja yhteiskuntaa koossapitävä kollektiivinen etiikka.


title: Arthashastra

text: Roger Boesche on kuvaillut "Arthaśāstraa" "kirjaksi poliittisesta realismista, joka analysoi käytännössä toteutettua politiikkaa eikä juurikaan julista, millaista politiikan tulisi olla sekä ohjekirjaksi kuninkaalle siitä, minkälaista laskelmointia ja joskus brutaaleja toimia tämän täytyy harjoittaa valtion säilyttämiseksi ja yhteisen edun tähden."


title: Syvemmälle

text:
Syvemmälle, on lahtelaisen suomirockia soittavan Raaka-Aine-yhtyeen single.
Single julkaistiin omakustanteena vuonna 2002.


title: Jaana Sandström

text: Jaana Sandström (s. 1963) on Lappeenrannan teknillisen yliopiston koulutuksesta vastaava vararehtori.


title: Jaana Sandström

text: Jaana Sandström on väitellyt 2001 tohtoriksi aiheenaan strateginen johdon laskentatoimi Lappeenrannan teknillisessä yliopistossa. Sandström aloitti yliopiston palveluksessa 1991 laskentatoimen lehtorina.


title: Jaana Sandström

text: Sandström toimi LUT:n kauppakorkeakoulun dekaanina vuosina 2010-2014. Hän oli kauppatieteellisen tiedekunnan liiketaloustieteen professori 2000–2008 ja kauppatieteellisen osaston varajohtaja vuodesta 2005. Strategisen johdon laskentatoimen professori hän on ollut vuodesta 2008. Hänet nimitettiin kauppatieteellisen tiedekunnan varadekaaniksi vuonna 2007 ja dekaaniksi elokuussa 2009.


title: Jaurujoki

text: Jaurujoki () on Tuulomajoen vesistöön kuuluva joki Saariselän eteläpuolella Suomen Lapissa ja Venäjän Murmanskin alueella. Joen pääosa sijaitsee Venäjän puolella, jossa se kuuluu Kuolan piirin Ylä-Tuuloman kuntaan. Aivan joen latvaosa sijaitsee Suomen puolella ja kuuluu Savukosken kuntaan. Vuosina 1920–1944 lähes koko joki kuului Suomelle, jolloin se kuului pääasiassa silloiseen Petsamon kuntaan. Jaurujoki saa alkunsa Talkkunapään eteläpuolelta Sodankylän ja Savukosken rajalta, josta se virtaa itään Venäjälle ja laskee siellä Nuorttijokeen. Joen koko Suomen puoleinen osa kuuluu Urho Kekkosen kansallispuistoon. Jaurujoen suurin sivujoki on myös osittain Suomen puolella oleva Anterinjoki. Muita sivujokia ovat Kessemkuemskjoki, Bystryi ja Melki. Joen pituus on 100km.


title: Cmx (täsmennyssivu)

text: Cmx voi tarkoittaa:


title: Eino O. Ahonen

text: Eino Olli Ahonen (29. tammikuuta 1914 Nilsiä – 13. marraskuuta 1977 Kotka) oli helluntailainen saarnaaja ja kirjailija.


title: Eino O. Ahonen

text: Eino Ahonen syntyi Nilsiässä 29. tammikuuta 1914 Olli ja Hilda Ahoselle. Isä toivoi vanhimmasta pojastaan pappia ja antoi sen vuoksi Einolle hyvän mahdollisuuden koulunkäyntiin.


title: Eino O. Ahonen

text: Eino Ahonen oppi lukemaan jo 5-vuotiaana. Silloin Ahonen luki ahkerasti Raamattua ja kävi myös ahkerasti pyhäkoulussa. Hänen äitinsä opetti hänelle hengellisiä lauluja ja virsiä. Oppikouluun päästyään Ahonen menetti kiinnostuksensa hengellisiä asioita kohtaan.


title: Eino O. Ahonen

text: Useita Eino Ahosen omaisia oli kuollut, ja hänen äitinsä kuolema sai hänet miettimään iäisyysasioita ja omaa kohtaloaan. Vuonna 1928, Eino Ahosen ollessa 14-vuotias, hänen siskonsa pyysi häntä mukaansa Kuopion Elim-seurakunnan herätyskokoukseen VPK:n talolle. Siellä Eino Ahonen kuunteli hengellisiä lauluja ja voimakkaita todistuspuheita, jotka tekivät häneen voimakkaan vaikutuksen. Puhujana tuossa tilaisuudessa oli ollut 24-vuotias William Uotinen. Siellä Ahonen koki uskoontulemisen. Sen jälkeen Eino Ahonen teki parannuksen synneistään. Kahden kuukauden päästä Eino Ahonen täyttyi Pyhällä Hengellä. Kesäkuussa 1929 Eino Ahonen meni kasteelle helluntaiseurakunnassa, tehden sen vastoin isänsä tahtoa, minkä vuoksi hän joutui jättämään kotinsa.


title: Eino O. Ahonen

text: Uskoontulonsa Eino Ahonen oli mukana pyhäkoulutyössä saarnaaja Vilho Soinisen kanssa, myöhemmin myös Lauri Heimosen kanssa. Eino Ahonen lauloi kuorossa, todisti kokouksissa uskostaan ja rukoili pelastusta etsivien puolesta. Työkseen Ahonen toimi myyjänä lihakaupassa. Maaliskuussa 1934 Eino Ahonen tahtoi mukaan evankeliumin julistustyöhön; Ahonen tapasi samana päivänä Vilho Soinisen ja Niilo Heimosen, jotka kannustivat Ahosta lähtemään evankelistaksi.


title: Eino O. Ahonen

text: Vuonna 1934 Ahonen kierteli saarnaaja Niilo Heimosen kanssa Savossa pitäen hengellisiä tilaisuuksia, joissa he yhdessä soittivat kitaraa ja julistivat evankeliumia. Tämän jälkeen Ahonen toimi lyhyitä aikoja Kuopion ja Hämeenlinnan helluntaiseurakunnan palveluksessa vuonna 1935. Samana vuonna Eino Ahonen siirtyi Kotkaan Vilho Soinisen sijaiseksi Siion-seurakunnan kutsumana.


title: Eino O. Ahonen

text: Hänet vihittiin avioliittoon seurakunnan rukoushuoneessa 16. heinäkuuta 1938 Toini Aliisa Rissasen kanssa.


title: Eino O. Ahonen

text: Toukokuussa 1939 Ahonen joutui Tarinaharjun parantolaan puolen vuoden ajaksi, keuhkosairauden vuoksi. Hän ja kaikki muut potilaat evakuoitiin ja kotiutettiin talvisodan puhjettua, koska sairaala muutettiin sotilassairaalaksi. Ahonen toimi jatkosodan aikana ilmasuojelumiehenä.


title: Eino O. Ahonen

text: Ahonen oli Kotkan Eelim-seurakunnan saarnaajana 28 vuoden ajan, vuosina 1935–1954 ja 1962–1971.


title: Eino O. Ahonen

text: Ahonen osallistui 16.–18. kesäkuuta 1943 Jyväskylän Siion-temppelissä pidettyyn Helluntaiherätyksen veljeskokoukseen. Kokouksessa perustettiin evankelioimislähetyskassa, keskusteltiin kirjallisuuden ja lehtien kustannustoiminnasta, sekä ulkolähetystoiminnasta.


title: Eino O. Ahonen

text: Ahonen toimi Paimion raamattuopiston johtokunnan puheenjohtajana 19.8.1952 pidetystä ensimmäisestä kokouksesta lähtien.


title: Eino O. Ahonen

text: Ahonen oli Kouvolan Helluntaiseurakunnan saarnajana usean vuoden ajan 1955 tammikuun alusta alkaen. Ahonen matkusti useita kertoja viikossa junalla Kotkasta Kouvolaan kokouksia pitämään.


title: Eino O. Ahonen

text: Ahonen matkusti Amerikkaan v. 1956, ja piti aluksi kokouksia siirtolaisten "haaleissa" kirkoissa ja metsäkämpissä Kanadan suurten järvien suomalaisalueilla ja siirtyi sitten länsirannikolle.


title: Eino O. Ahonen

text: Ahonen lähti 9.7.1960 pitkälle lähetysmatkalle, jonka ensimmäinen määränpää oli Amerikka. Siellä Ahonen piti useita kokouksia ja poikkesi myös Los Angelesiin, jossa kävi Azusa-kadulla. Sitten Ahonen matkusti Havaijille ja Fidži-saarten kautta Australiaan, sieltä edelleen Singaporeen ja Bangkokiin. Thaimaassa Ahonen tutustui Helluntaiherätyksen lähetystyöhön, ja opetti paikallisessa raamattukoulussa viiden viikon ajan.


title: Eino O. Ahonen

text: Sitten Ahonen matkusti Hongkongin kautta Taiwanille. Albert Wirkkala ja Ahonen tutustuivat kaikkiin suomalaisten lähetysalueisiin. Sen jälkeen Eino Ahonen kävi Japanissa, Burmassa ja Intiassa. Intian-matkastaan Ahonen kertoo kirjoittamassaan kirjassa "Ja Ganges soitteli univirttä." Intiasta he matkustivat Libanonin ja Israelin kautta takaisin Suomeen. Israeliin he tutustuivat Maire ja Kaarlo Syvännön seurassa.


title: Eino O. Ahonen

text: Eino Ahonen toimi Kultalyhde-nimisen joululehden päätoimittajana 1962-1977.


title: Eino O. Ahonen

text: 1970-luvulla Eino Ahonen kärsi sydänsairaudesta, minkä vuoksi hän luopui Kotkan helluntaiseurakunnan pastorin työstä. Vuosina 1971-1977 Eino Ahonen toimi helluntaiherätyksen Ristin Voitto -viikkolehden päätoimittajana.


title: Eino O. Ahonen

text: Eino Ahonen menehtyi sydänkohtaukseen kotonaan Kotkassa 13.11.1977.


title: Naisjalkapalloseura Kortesjärvi

text: Naisjalkapalloseura Kortesjärvi (tunnetaan myös nimellä Kortesjärven Mimmit eli KorMi) on jalkapalloseura Kauhavan Kortesjärveltä. Se on erikoistunut nais- ja tyttöjalkapalloiluun. Seura on rekisteröity 31. elokuuta vuonna 1987 ja nimi on virallisesti Naisjalkapalloseura Kortesjärvi r.y..


title: Naisjalkapalloseura Kortesjärvi

text: Naisjalkapalloseura Kortesjärvi muistetaan parhaiten 1990-luvun taitteesta, jolloin seura pelasi kaksi kautta naisten pääsarjatasolla. Vuonna 1988 joukkue selvityi SM-sarjan neljän joukkueen karsintaan. siinä se voitti kaksi ottelua ja sijoittui toiseksi. Niinpä seura nousi seuraavaksi kaudeksi SM-sarjaan yllättäen koko jalkapalloa seuraavan Suomen. Tärkeitä henkilöitä seuran menestyksen kannalta olivat Naisjalkapalloseura Kortesjärven pitkäaikainen valmentaja Veli Suoranta ja hänen vaimonsa Tellervo, joihin koko seura personoitui. SM-sarjassa joukkueella oli hyvä henki ja kova yritys, mutta se riitti avauskaudella vasta yhdeksännelle eli viimeistä edelliselle sijalle. 18:a ottelustaan seura voitti ainoastaan yhden keräten yhteensä kuusi pistettä. Joukkue joutui karsimaan pääsarjapaikastaan ja sijoittui karsintasarjassa jälleen toiseksi. Niinpä se säilytti pääsarjapaikkansa myös kaudeksi 1990. Tuolla kaudella joukkue jäi koko sarjan viimeiseksi ja kaksi ainoaa sarjapistettä yhdestä voitostaan napannut seura putosi suoraan pääsarjasta. Joukkueen maaliero oli murskaava 16–81.


title: Naisjalkapalloseura Kortesjärvi

text: Kahden kauden kahdeksan pistettä riittävät naisten pääsarjatason maratontaulukossa sijalle 47.


title: Nainen ja kuningas

text: Nainen ja kuningas on Anni Nupposen alun perin omakustanteena julkaistu fantasiaromaani. Teos voitti vuonna 2009 Kuvastaja-palkinnon, jonka Suomen Tolkien-seura myöntää vuoden parhaalle fantasiakirjalle. Vaskikirjat julkaisi kirjasta uuden korjatun painoksen 2009.


title: 336 (albumi)

text: 336 on yhdysvaltalaisen rock-yhtyeen AFIn yhdestoista EP, joka julkaistiin ainoastaan 10-tuumaisena kuvavinyylinä. Levyn tuottajana toimi Dremworks Records ja sitä myi yksinoikeudella "Hot Topic". Levy sisälsi 2 uutta kappaletta, "Now The World" ja "Reivers Music". Levylla ei ole "virallista" nimeä, mutta fanit tuntevat sen nimellä "336". Levystä tehtiin ainoastaan 5 000 kopiota.Levyyn on kirjoitettu etsaamalla "NOTHING FROM NOWHERE" ja toiselle puolelle "I'M NO ONE AT ALL", kummatkin ovat lyriikoita Sing The Sorrowin "Miseria Cantaresta".


title: Pat Symonds

text: Pat Symonds (s. 11. kesäkuuta 1953 Englanti) on Formula 1 -talli Williamsin tekninen johtaja. Hän on aiemmin toiminut entisen Renault -tallin insinööriosaston johtajana, mutta joutui eroamaan Renault-skandaalin vuoksi. Tällä hetkellä Symonds toimii Williams tallin teknisenä johtajana.


title: Pat Symonds

text: Symonds kävi lapsena tunnettua yksityiskoulua Gresham's Schoolia. Hän aloitti työskentelyn moottoriurheilun parissa liityttyään Toleman-talliin 1980-luvun alussa. 1985 puolivälissä tallin autot maalattiin Benettonin väreihin, ja vuotta myöhemmin koko talli nimettiin Benettoniksi. Symonds jatkoi työskentelyä tallissa ja sai ylennyksiä vaativampiin tehtäviin. Hän toimi muun muassa Michael Schumacherin kisainsinöörinä 1990-luvun puolivälissä. Symondsista tuli tallin tekninen johtaja, kun tehtävässä aiemmin työskennellyt Ross Brawn siirtyi Benettonilta Schumacherin perässä Ferrarille.


title: Pat Symonds

text: 2001 Symonds nostettiin tallin koko insinööriosaston johtajaksi, jolta paikalta hänet erotettiin kesken kauden 2009 yhdessä silloisen tallipäällikön Flavio Briatoren kanssa Renault-skandaalin seurauksena. Symonds sai viiden vuoden toimitsijakiellon kaikkiin FIA:n alaisiin sarjoihin. Symonds ehti voittaa 2000-luvulla Renault'n kanssa kaksi kuljettajien ja kaksi valmistajien maailmanmestaruutta.


title: Pat Symonds

text: Symonds teki paluun Formuloihin kaudella Marussian neuvonantajana. Toimitsijakieltonsa vuoksi hän ei saanut olla suoraan tekemisissä autojen kanssa, mutta pystyi tarjoamaan asiantuntemustaan neuvonantajan tehtävissä. Symondsin toimitsijakiellon päättymisen myötä hän saa osallistua osakilpailuviikonloppuihin jälleen kaudella .


title: The Coffin – The Complete Discography

text: The Coffin – The Complete Discography on Sentencedin boksijulkaisu, joka sisältää yhtyeen koko diskografian. Se julkaistiin numeroituna 4 000 kappaleen painoksena 13. marraskuuta 2009.


title: The Coffin – The Complete Discography

text: Boksi koostuu 16 CD:stä, kahdesta DVD:stä ja 115-sivuisesta kirjasesta. Mukana on harvinaisuuksia kuten yhtyeen kolme demoa ja "The Trooper" ja Love & Death -minialbumit sekä ennenjulkaisematon harvinaisia kappaleita sisältävä "Dead Leaves" -levy.


title: The Coffin – The Complete Discography

text: Julkaisu nousi Suomen virallisen listan sijalle 22.


title: Li–Fraumenin oireyhtymä

text: Li–Fraumenin oireyhtymä on autosomissa dominoivasti periytyvä harvinainen oireyhtymä, joka altistaa useille syöville. Syöville tyypillistä on, että ne puhkeavat melko nuorena ja toistuvat. Li–Fraumenin oireyhtymän monesti aiheuttamia syöpiä ovat muiden muassa pehmytkudossarkoomat, rintasyövät ja aivokasvaimet. Oireyhtymän aiheuttavat p53:n mutaatiot.


title: Li–Fraumenin oireyhtymä

text: Oireyhtymä on nimetty Frederick Pei Lin ja Joseph F. Fraumeni nuoremman mukaan.


title: TUL:n pesäpallomestaruus 1931

text: Työväen Urheiluliiton pesäpallomestaruus ratkaistiin toisen kerran vuonna 1931. Helsingin Kullervo uusi mestaruutensa.


title: TUL:n pesäpallomestaruus 1931

text: 23.8. LahdessaKuusankosken Puhti lopputurnaukseen


title: TUL:n pesäpallomestaruus 1931

text: 23.8. ViipurissaTalikkalan Toverit lopputurnaukseen


title: TUL:n pesäpallomestaruus 1931

text: HämeenlinnassaNapialan Pyrkivä lopputurnaukseen


title: TUL:n pesäpallomestaruus 1931

text: 12.-13.9. HelsingissäHelsingin Kullervo lopputurnaukseen


title: TUL:n pesäpallomestaruus 1931

text: pelattiin 19.-20.9. Kuusankoskella


title: Antti Hyvönen

text: Antti Mikael Hyvönen (30. huhtikuuta 1900 Seinäjoki, toisten tietojen mukaan Oulu – 20. marraskuuta 1988 Helsinki) oli työväenliikkeen veteraani ja myöhemmin Sirola-opiston vararehtori. Hän käytti myös useita salanimiä, kuten "Matti Pajari" ja "Yrjö Linko".


title: Antti Hyvönen

text: Antti Hyvönen syntyi monilapsiseen perheeseen. Isä oli uskonnollisuuteen taipuvainen rautatieläinen ja äiti työläistaustainen sekä -henkinen. Antti oli perheensä vanhin poika ja joutui huolehtimaan sisarustensa huollosta, kun isä kuoli syöpään jo Antin ollessa 12-vuotias. Äitikin kuoli nuorena jo 1918, ja perheen huolehtiminen jäi pitkälti Helle-sisaren varaan Antin antautuessa konepajahommiensa ohessa työväenliikkeen palvelukseen jo lapsuusiässä. Antti Hyvösestä piirtyy kuva osin onnekkaanakin selviytyjänä sekä työteliäänä järjestöihmisenä.


title: Antti Hyvönen

text: Antti Hyvönen toimi "vanhan sosialidemokraattisen puolueen" nuorisojärjestössä. Sisällissodasta Antti Hyvönen selviytyi suhteellisen helposti ollessaan kuumetaudin vuoksi sairaalassa punakaartin ja matruusien taistellessa Oulussa, jossa hänen perheensä siihen aikaan majoittui. Hyvöstä vanhemmat Yrjö ja Ellen Mäkelin toimivat monessa hänen ystävinään ja opettajinaan työväenliikkeen saralla ja tutustuttivat hänet marxilaiseen kirjallisuuteen. Sosialidemokraattinen nuorisoliitto samoin kuin eräät puolueen piirijärjestöt Oulu mukaan lukien erkanivat tannerilaisesta emopuolueesta, joka tuomitsi jo varhain kansalaissotaan ryhtymisen. On huomattava, että työväen järjestyskaarteja oli jo perustettu suojelemaan heikossa asemassa olevia työläisiä ja torppareita jo ennen Suomen itsenäistymistä, jolloin työväenpuolue oli enemmistöasemssa eduskunnassa ja aiemminkin ensimmäisen maailmansodan ollessa meneillään. Vuonna 1919 Antti Hyvönen liittyi Suomen kommunistiseen puolueeseen.


title: Antti Hyvönen

text: Hyvönen lähti vastoin sisarensa neuvoja etappiteitä Venäjälle 1920, jolloin reitti kulki hiihtäen Hyrynsalmen ja Vuokkiniemen kautta Vienan Kemiin, jossa ensimmäinen yö kului putkassa. Sieltä hän pääsi yhdessä toverinsa Toivo Nylundin kanssa rautateitse Pietariin, jossa joutui keskelle Kronstadtin kapinaa. Hänet siirrettiin Suomen rajan läheisyyteen Inkerinmaalle Lempaalanjärven Mäntysaareen, jossa hän sai opetusta emigranttisuomalaisilta kuten hänen karismattisena pitämältään Kullervo Mannerilta sekä muun muassa Lauri Letonmäeltä sekä Yrjö Sirolalta ja Otto Wille Kuusiselta. Täällä hänen oli kuitenkin toimittava salanimellä. Monia tunnettuja sosialisteja vaatineet Kuusisen klubin murhat olivat juuri tapahtuneet, ja Hyvönen selittää osin niiden juontuneen siitä, että monet Pietarin suomalaiset emigrantit Aku Paasin johdolla kokivat perustetun SKP:n hyljänneen heidän asiansa ja keskittyneen liiaksi Suomen kysymyksiin. Murhat tosin veivät oppositioliikeeltä kannatuspohjan Pietarissa. Moskovassa perustetun SKP:n neljäs edustajakokous pidettiin 1921 Pietarissa, ja siihen Hyvönen osallistui.


title: Antti Hyvönen

text: Toimittuaan aikansa Suomessa SSTP:n Oulun piirisihteerinä Antti Hyvösen maa alkoi polttaa jalkojen alla ja hän siirtyi Leningradiin 1926, jossa aloitti opiskelun yliopistossa, joskin kertoi puutteidensa venäjänkielen taidoissa haitanneen täsysipanoista opiskelua. Sittemmin Hyvönen opetti Aunuksessa koululaisia yleissivistävissä erinäisissä oppiaineissa kuten suomen kielessä. Aunuksenkarjalaiset lapset ymmärsivät hyvin suomea, vepsäläiset sen sijaan eivät niinkään - ja päinvastoin. Aunuksessa Hyvönen väittää osallistuneensa maatalouden kollektivisointiin jopa etuajassa virallisesti suunnitellusta eli jo NEP-kaudella.


title: Antti Hyvönen

text: Hyvönen ryhtyi järjestämään tuntemaansa Oulun piiriin SSTP:n asioita. Eduskuntavaaleissa 1921 SSTP menestyikin hänen organisoimallaan alueella hyvin saaden yhteensä Pohjois-Pohjanmaalta, Kainuusta ja Oulun läänin pohjoisesta vaalipiiristä useita kansanedustajia. Kyösti Kallion hallitus hajotti kuitenkin SSTP:n, vangitutti eduskuntaryhmän ja keskeiset toimihenkilöt, mutta Hyvönen sattui pääsemään pakoon Niilo Wällärin asunnosta kerrottuaan, ettei ole Kusti Kulo, joksi häntä Wällärin vangitsijat ensin luulivat.


title: Antti Hyvönen

text: Antti Hyvönen siirtyi sittemmin 1930-luvulla SKP:n palvelukseen, ja sieltä kautta yritti tukeutua kansalaismielialaan siten ettei sotaan Neuvostoliittoa vastaan lähdettäisi. Suomalaisten rosvoretket Karjalaan hän tuomitsi jyrkästi ja oli hyvä ystävä Toivo Antikaisen kanssa, jonka suomalaiset vangitsivat. Kertomuksissaan Hyvönen ei enempää juuri kehu kuin moiti Stalinia. Antti Hyvösen osa oli vaihtaa paikkakuntaa aina sen mukaan, minkä Komintern katsoi parhaaksi. Hän hoiti Tampereen alueen järjestäytymistä, missä katsottiin erityisesti työväen vasemmistosiiven kärsineen sisällissodassa. Yrjö Mäkelin kuoli vankilassa Hyvösen ollessa Tampereella. Tämä piti hänen muistokseen palopuheen, jonka vuoksi joutui lähtemään pakoon puhujapaikalta. Tällä kertaa hänen salanimensä oli liiankin rohkea nimittäin Yrjö Murto - samanniminen mies nimittäin oli tunnettu paikkakunnan työväenyhdistyksessä ja sittemmin eduskunnassakin, ja hänen tapaamistaan Hyvösen piti hieman sitten varoa.


title: Antti Hyvönen

text: Hän hoiti SKP:n ulkomaanbyroota, jossa sai sekä ohjeita Kominternilta että saattoi välittää vastavuoroista tietoa. Hän toimi myös SKP:n Tukholman toimitsijana toimittaen vaikeissa oloissa lehtiä Suomeen Yrjö Enteen kanssa. Tukholmassa häntä seurasi Arvo Poika Tuominen, joka Stalinin hirmuhallintoa läheltä nähneenä ilmoitti heti talvisodan sytyttyä siirtyneensä pois Kominternista jatkaakseen toimintaansa sosialidemokraattina.


title: Antti Hyvönen

text: SKP ei saanut kiellettynä ja vainottuna puolueena Suomessa kovin merkittävää jäsenmäärää. Joukkojärjestöissä kuten etenkin ammatillisessa SAJ:ssa puolueen näkemyksillä oli vastakaikua. Hyvösen mukaan SKP:n ongelmana pidettiin ristivetoa aiheuttavaa tiedonkulun heikkoutta ulkomailla toimivan johdon ja Suomessa toimivien aktiivien välillä. Ongelman vuoksi puolueen johto jaettiin Suomessa toimivaan politbyroohon ja Kominterniin yhteyttä pitävään ulkomaanbyroohon.


title: Antti Hyvönen

text: On tässä yhteydessä paikallaan mainita, että syitä Suomen sisällissodan lopputulokseen analysoitiin kommunistipuolueen piirissä tarkasti. Yleisesti katsottiin, että olisi tarvittu vallankumouksellinen ja luokkatietoinen puolue, mitä vanha sosdempuolue ei ollut. Venäjällähän vallankumousta pidettiin onnistuneena suuri Leninin johtamien bolševikkien suvereniteetin ansiosta ainoana selkeästi sotaa vastustavana luokkapuolueena.


title: Antti Hyvönen

text: Hyvönen selvisi yhtenä harvoista SKP:n toimihenkilöistä läpi Stalinin vainoista. Hänet kuitenkin syrjäytettiin tammikuussa 1939 virastaan Kominternissa ja erotettiin kesäkuussa Neuvostoliiton kommunistisesta puolueesta (NKP) Lenin-koulun oppilaan Ahti Liedeksen ("Willy Bergman") kanneltua NKP:n keskuskomitealle Hyvösen yksityiselämässään tekemistä rikkomuksista. Hyvönen oli muun muassa käyttänyt prostituoitujen palveluja puolueen varoilla ja hänellä katsottiin olleen sopimattoman paljon irtosuhteita. Raskauttavaksi katsottiin myös se, ettei hän ollut opetellut Neuvostoliitossa asuessaan venäjän kieltä eikä tunnistanut ajoissa esimiehiään kuten Jukka Lehtosaarta pettureiksi ja kansanvihollisiksi. Rangaistuksena Hyvönen passitettiin työläiseksi kuulalaakeritehtaaseen. Talvisodan sytyttyä hänet kutsuttiin propagandatyöhön, mutta hän ei saanut koskaan NKP:n jäsenyyttä takaisin.


title: Antti Hyvönen

text: Arvo Tuomisen mukaan Hyvönen yhdessä Inkeri Lehtisen ja Armas Äikiän kanssa onnistui syyttämään eräitä tovereitaan kuten Hannes Mäkistä ja Jukka Lehtosaarta trotskilaisuudesta, mikä Stalinin ajan Neuvostoliitossa oli kuolemantuomion väärti.


title: Antti Hyvönen

text: Jatkosodan aikana Hyvönen oli piiritetyssä Leningradissa, ensin tekemässä suomalaisille suunnattua propagandaa ja myöhemmin puna-armeijan poliittisen hallinnon tehtävissä.


title: Antti Hyvönen

text:
Rauhansopimus antoi SKP:lle kokonaan toisenlaiset toimintamahdollisuudet
Antti Hyvönen siirtyi eräiden muiden suomalaisten kommunistien mukana Suomeen. Hänestä tuli Sirola-opiston vararehtori sekä työväenliikkeen historian ja sosialismin teorian opettaja marxismi-leninismin hengessä. Hän lukeutui varsin pian SKP:n saarislaiseen enemmistösiipeen ja piti Terijoen hallitustakin virheenä. Hyvösen tietynlainen motto oli, että tosiasiat ja virheet on tunnustettava, vaikka pitäisi luopua aiemmin omaksutuista asenteista. Hyvönen siirrettiin 1963 vasten tahtoaan eläkkeelle SKP:n tehtävistä minkä jälkeen hän kirjoitti kirjoja puolueen varhaisesta historiasta.


title: Antti Hyvönen

text: Suomen kansalaisuuden Antti Hyvönen sai takaisin 1970-luvulla. Antti Hyvösellä on tiettävästi kolme poikaa: pienenä adoptoitu, sittemmin kansantaloustieteilijä Matti Peltonen, Metallityöväen liiton toimitsija Paavo Hyvönen sekä salanimen aikaan tunnustettu Visa Linko. SKDL:n kansanedustaja Anna-Liisa Hyvönen oli Antti Hyvösen miniä.


title: TUL:n pesäpallomestaruus 1932

text: Työväen Urheiluliiton pesäpallomestaruudesta pelattiin vuonna 1932 kolmannen kerran. Mestaruus säilyi Helsingissä, mutta tällä kertaa vuorossa oli Kisa-Toverit, Kullervon karsiuduttua loppupeleistä.


title: TUL:n pesäpallomestaruus 1933

text: Työväen Urheiluliiton pesäpallomestaruus ratkaistiin neljännen kerran kesällä 1933. Helsinki vei tällä kertaa kaksi ensimmäistä sijaa Kullervon ja Kisa-Toverien voimin.


title: TUL:n pesäpallomestaruus 1933

text: Helsingissä 9.-10.9.


title: TUL:n pesäpallomestaruus 1933

text: Turnaussääntöjen mukaan joukkue putosi kilpailusta kärsittyään kaksi tappiota. Näin jatkettiin, kunnes kaikki jäljelle jääneet olivat kohdanneet toisensa. Näiden keskinäiset pelit ratkaisivat mestaruuden. Muut joukkueet on sijoitettu siihen järjestykseen, jossa ne putosivat.


title: Olavi Kortealho

text: Olavi Aleksander Kortealho (8. lokakuuta 1920 Helsinki – 12. lokakuuta 2009 Vihti) oli suomalainen poliitikko. Hän vaikutti etenkin Suomen kommunistisen puolueen talousasioiden johdossa 1950-luvulta 1980-luvulle.


title: Olavi Kortealho

text: Ennen sotia Kortealho työskenteli peltiseppänä. Jatkosodassa hän oli korpraalina. Sotien jälkeen Kortealho aikoi poliisikonstaapeliksi, mutta hänet värvättiin pian niin sanotun punaisen Valtiollisen poliisin palvelukseen.


title: Olavi Kortealho

text: Valpon lakkauttamisen jälkeen Kortealho siirtyi puoluetoimintaan. Hän oli aluksi SKDL:n talousvastaava ja vuodesta 1955 SKP:n 2. taloudenhoitaja. Vuoden 1966 edustajakokouksessa Kortealho nousi SKP:n talouspäälliköksi. Hän toimi talousasioiden johdossa vuoteen 1985. Kortealho ei ollut näkyvästi esillä julkisuudessa, mutta hänellä oli huomattavasti vaikutusvaltaa. Hänellä oli myös kunnolliset idänsuhteet, vaikka hän lukeutui puolueen Aarne Saarista tukeneeseen enemmistöön. Viimeisinä työvuosinaan Kortealho oli Kulttuuritalon kirjoilla. Sen jälkeen hänelle myönnettiin talousneuvoksen arvonimi.


title: Olavi Kortealho

text: Hänen viimeinen leposijansa on Maunulan uurnalehdossa Helsingissä.


title: Imre Hódos

text: Imre Hódos (10. tammikuuta 1928 Hajdúnánás – 23. huhtikuuta 1989 Debrecen) oli unkarilainen kreikkalais-roomalaisen tyylin painija.


title: Imre Hódos

text: 57 kilogramman painoluokassa kilpaillut Hódos voitti olympiakultaa vuonna 1952 Helsingin olympialaisissa. Seuraavana vuonna Napolin MM-kisoissa hän sijoittui hopealle Helsingin pronssimitalistin Artjom Terjanin voitettua kultamitalin. 1956 Melbournen olympialaisissa Hódosin sijoitus oli neljäs.


title: Jennifer Schecter

text: Jennifer Diane "Jenny" Schecter on fiktiivinen hahmo televisiosarjassa L-koodi (The L-Word), jota näyttelee kanadalainen näyttelijä Mia Kirshner.


title: Jennifer Schecter

text: Alkupään jaksoissa Jenny on kiltti opiskelijatyttö, joka haaveilee perinteisestä perhe-elämästä Timin kanssa. Pikkuhiljaa Jennystä alkaa kehittyä synkempi hahmo, joka tuntuu viihtyvän omassa erikoisessa ajatusmaailmassaan. Keskivaiheilla sarjaa 3 ja 4 tuotantokaudella Jennyn tempaukset ovat vielä harmittoman eriskummallisia. Muuttuessaan kuitenkin koko ajan yhä oudompaan ja itsekäämpään suuntaan hän onnistuu keräämään itselleen liudan vihamiehiä. Viidennellä kaudella Jenny on sekä erittäin uhmakas että haavoittuvainen. Kuudennella kaudella Jenny sotkee kaikki asiansa pahan päiväisesti saaden kaikki ystävänsä kääntymään häntä vastaan. Hänen juonitteleva ja itsetuhoinen käytöksensä tuhoaa hänen oman elämänsä vaikeuttaen samalla myös monien muiden elämään. Jenny on ollut yksi L-koodin rakastetuimmista ja vihatuimmista ihmisistä.


title: Jennifer Schecter

text: Jenny on juuri valmistunut yliopistosta ja muuttaa yhdessä poikaystävänsä Tim Haspelin (Eric Mabius) kanssa Los Angelesiin, Tina Kennardin ja Bette Porterin, lesbopariskunnan naapuriin. Jenny haluaa olla kirjailija, mutta ei ole vielä onnistunut julkaisemaan mitään. Hän hankkii itselleen tarjoilijan töitä.


title: Jennifer Schecter

text: Pian Los Angelesiin muuton jälkeen Jenny rakastuu tulisesti Marina Ferreriin (Karina Lombard) ja joutuu täten tutkimaan sisinpäänsä uudelleen. Jäätyään kihlatulleen rysänpäältä kiinni Jenny tappelee Timin kanssa tulisesti. Pariskunta eroaa ja menee sitten yhtäkkiä naimisiin. Hääyötä seuraavana aamuna herää Jenny kuitenkin yksin – aviomiehensä vihkisormus jätettynä yöpöydälle. Jenny ja Tim eroavat. Jenny menee tavaroineen Marinan luokse, mutta saa pian tietää Marinan seurustelevan toisen naisen kanssa. Jenny lähtee takaisin Timin luo, ja Tim antaa Jennyn muuttaa talon ulkorakennukseen.


title: Jennifer Schecter

text: Tim muuttaa pois Los Angelesista ja jättää talon Jennyn haltuun. Jenny joutuu etsimään itselleen kämppäkaverin ja löytää jo ennestään tutun Shane McCutcheonin (Katherine Moennig). Shane ja Jenny etsivät seuraksi kolmannen kämppäkaverin talon ulkorakennukseen, missä Jenny asui aikaisemmin. Haastateltuaan kymmeniä ehdokkaita löytävät he Markin, joka kuvaa dokumenttia lesboista. Mark muuttaa ulkorakennukseen, mistä hän seuraa Shanen ja Jennyn elämää salaa asentamillaan kameroilla ja monitoreilla.


title: Jennifer Schecter

text: Jenny alkaa tapailla Carmen de la Pica Moralesia (Sarah Shahi). Hakiessaan lainaleffaa Markin luota hän huomaa kasan nauhoja heidän elämästään. Hän löytää nauhan "Shanen ja Carmenin rakkauden tunnustukset" mistä hän näkee tyttöystävänsä Carmenin rakkaudentunnustuksen Shanelle. Jennyn raivostuu ja Markin yrittäessä lähteä hän haastaa Markin jäämään ja kestämään seuraukset.


title: Jennifer Schecter

text: Jenny osallistuu kirjoituskurssille, ja käyttää teksteissään omia kokemuksiaan. Jennyn lapsuuden traumat nousevat pintaan. Hänet raiskattiin 11-vuotiaana sirkuksessa. Toinen tuotantokausi päättyy dramattisesti Jennyn viillellessä reisiään. Shane toimittaa Jennyn hoitoon.


title: Jennifer Schecter

text: Jenny on ollut psykiatrisessa sairaalassa hoidossa ja viettänyt myös aikaa vanhempiensa kanssa. Hän palaa paremmin voivana Los Angelesiin uuden butch-tyttöystävänsä Moira Sweeneyn (Daniela Sea) kanssa. Moira alkaa tuntea itsensä mieheksi ja haluaa itseään kutsuttavan nimellä Max. Jenny tapaa myös yhdessä Maxin kanssa Timin, joka on mennyt kihloihin ja jolle on syntymässä vauva. Jennyn suorapuheisuus aiheuttaa paljon konflikteja Jennyn ja Maxin välillä. Jenny kun sanoo mitä ajattelee. Jenny kirjoittaa myös kirjaa elämästään ja kokemuksistaan. Hänen kirjansa myös herättää New Yorkissa mielenkiintoa ja niinpä hän matkaa New Yorkiin ja saa sopimuksen kirjansa julkaisemiseen.


title: Jennifer Schecter

text: Maxin muutosprosessi mieheksi ei käy ihan täysin kivuttomasti Jennylle, joka tuki Maxin muutosta siihen asti kun huomasi myös henkisen muutoksen tyttöystävässään. Maxin testosteronihoidon edetessä alkaa Maxin käytös olla miehisempää ja Jenny huomaa, ettei tämä henkilö keneksi Moira on muuttunut ole enää sitä mitä hän haluaa ja he eroavat.


title: Jennifer Schecter

text: Jennyn käytös saa enemmän ja enemmän sosiopaattisia piirteitä ja hänen olemisensa alkaa olla koko ajan villimpää johtuen hänen kirjansa julkaisusta. Stacey Merkin haastattelee häntä ollen haastattelun ajan sympaatinen Jennyä kohtaan. Jenny luuleekin saaneensa ymmärrystä tältä henkilöltä kunnes lukee haastattelun, jonka Stacey on kirjoittanut hänestä. Niinpä Jenny ryhtyy tuumasta toimeen todistaakseen, ettei Stacey Merkinin tyttöystävä Lindsey, joka on myös seksuaalisesti hyväksikäytetty, olekaan sellainen pyhimys kuin Stacey luulee sotkien heidän suhdettaan. Lindsey on eläinläkäri ja vain sen takia ottaa Jennyn koiran päästäkseen tapaamaan Lindseytä. "Debbie" (Jenny) vie kuolemaisillaan olevan koiran Sounderin vastaanotolle missä Sounder lopetetaan. Lindsey ehdottaa "Debbielle" illallista Sounderin kunniaksi mihin Jenny tietenkin suostuu. Illallisella Jenny ohjailee keskustelun Lindseyn ja Staceyn suhteeseen missä Lindseyn mukaan on ongelmia johtuen Staceyn omistautumisesta työlle ja siitä että he näkevät niin vähän.


title: Jennifer Schecter

text:
Muutamaa päivää myöhemmin soittaa "Debbie" Lindseylle ja pyytää tätä lähtemään kanssaan katsomaan uutta koiranpentua, Lindsey kuitenkin kieltäytyy kutsusta koska hän viettää romanttista viikonloppua Staceyn kanssa. Puhelun jälkeen Jenny lainaa kaverinsa puhelinta ja soittaa Staceylle esittäen lehden toimittajaa venäläisellä aksentilla ja pyytää Staceytä tekemään juttua eräästä kuuluisasta tähdestä. Stacey suostuu ja niinpä Jenny päätyy Lindseyn kanssa hotelliin juomaan viiniä-Staceyn sijaan. Stacey kuitenkin sattuu paikalle tajuttuaan juonen ja Jennylle jää tilanne selvitettäväksi.
Jennyn kirjasta päätetään tehdä elokuva, mutta kauden lopussa Jennyn rooli elokuvan kirjoittajana on lähes olematon.


title: Jennifer Schecter

text: Jennyn vietettyä kuukausien loman Mexicossa palaa hän Los Angelesiin ja valtaa sekä kirjoittajan että ohjaajan tehtävät tulevasta elokuvastaan. Tällä aikaa on Jenny muuttunut ylimieliseksi diivaksi. Elokuvan tuotantotiimiin kuuluu myös Jennyn hyvä ystävä ja naapuri Tina Kennard. Jennyn jalostettua itsestään tämä super tärkeä diiva palkkaa hän itselleen assistentin Adele Channingin (Malaya Rivera Drew) jonka hän tapaa lempikahvilassaan Planetissa. Jenny rakastaa sitä, että hänellä on oma assistentti.


title: Jennifer Schecter

text: Tuotantotiimin valitessa näyttelijöitä elokuvaan riitelee Jenny päätuottajan kanssa näyttelijävalinnoista. Tinan ja Aaronin halutessa nimekkään näyttelijän Nikki Stevensin (Kate French) haluaa Jenny toisen naisen esittävän elokuvan pääroolia. Jenny tuo mielipiteensä esiin räkimällä purkkaa suustaan palaveripöydällä, haukkuen Aaronin pienimunaiseksi ja paiskomalla ovia. Jenny ja Nikki sattuvat samoihin bileisiin, joissa Nikki saa Jennyn vakuutettua siitä että Jessen rooli elokuvassa on Nikkin elämäntehtävä ja niinpä Nikki palkataan elokuvaan.


title: Jennifer Schecter

text: Nopeasti kuvausten alettua syttyy Jennyn ja Nikkin välille romanssi, mistä ei pidetä yhtään tuotantotiimin keskuudesta, koska uskovat että suhteen julkitulo vahingoittaisi elokuvaa. Adelen katsellessa uhmakasta Jennyä kieroilee hän Jennyn seläntakana varastaen Nikkin ja Jennyn tekemän seksivideon. Tämän nauhan avulla hän kiristää elokuvan ohjaajan roolin itselleen ja Jenny poistetaan kokonaan oman elokuvansa tekijätiimistä. Jenny pitää dramaattisen puheen elokuvan näyttelijöitä pyytäen heitä jättäämään elokuvan joka on väärissä käsissä ja lähtemään hänen kanssaan. Kuitenkin ainut Jennyn kanssa lähtevä on Jennyn paras ystävänsä Shane. Tästä järkyttyneenä Nikkin ja Jennyn suhde muuttuu kylmemmäksi ja etäisemmäksi. Viidennen kauden viimeisessä jaksossa yllättää Jenny Shanen ja Nikkin harrastamassa seksiä loukkaantuen verisesti molemmille. Elokuvan loppu muutettiin myös täysin erilaiseksi kun miten Jenny oli sen kirjoittanut mikä herättää suuttumusta ystävysten keskuudessa.


title: Jennifer Schecter

text: Viimeisen tuotantokauden lopussa näytetään Tinan ja Betten uima-altaasta kuolleena löydetty Jenny. Tämän jälkeen aletaan näyttää kolmen kuukauden takaisia tapahtumia, alkaen siitä hetkestä kun Jenny kävelee pois Shanen ja Nikkin luota yllätettyään heidän harrastavan seksiä. Jenny ajaa kotiin Shanen ajaessa häntä takaa. Jennyn saavuttua kotiin riitelevät he Shanen kanssa kunnolla Jennyn heitellä Shanea esimerkiksi koristelampulla. Jenny heittää Shanen ulos ja Shane päätyy läheiseen baariin ryyppämään Nikkin sattuessa samaan baariin. Nikkin flirttaillessa Shanelle saa Nikki tekstiviestin Jennyltä, että hän olisi tervetullut luokseen niin halutessaan. Shane kehottaa Nikkiä menemään Jennyn luokse ja niinpä hän lähteekin. Shane jää baariin ryyppäämään kunnes Kit raahaa hänet sohvalleen. Shane kertoo tuntemuksistaan ja siitä kuinka pahoillaan hän on Jennyn loukkaamisesta ja kuinka paljon hän välittää Jennystä, Kit kehottaakin Shanea taistelemaan Jennystä luovuttamisen sijaan. Nikkin mennessä Jennyn luo harrastavat he raivokasta seksiä. Aamulla herätessään luulee Nikki kaiken olevan kunnossa heidän välillään kunnes Jenny haukkuu hänet tyhmäksi lumpuksi ja heittäen hänet ulos. Nikki lähtee mutta raivoaa talossaan ystävilleen tappavansa Jennyn.


title: Jennifer Schecter

text: Pian selviää että elokuvan alkuperäiset nauhat on varastettu laboratoriosta eikä elokuvaa tulla koskaan näkemään mikäli nauhoja ei löydy. Aaron raivoaa Tinalle, jota hän pitää vastuussa nauhojen varastamisesta sillä perusteella, että Jenny on Tinan ystävä. Tina ja Aaron olettavat molemmat Jennyn varastaneen nauhat. Tina sanoo myös tappansa Jennyn. Shane pahoittelee tapahtunutta Jennylle tarjoten Jennylle aamiasta ja pesten Jennyn auton, mutta Jenny pitää päänsä ja vihansa Shanea kohtaan. Shane kyllästyy olemaan pahoillaan ja lähtee hakemaan tavaransa muuttaakseen pois heidän kimppakämpästään. Shanen hakiessa tavaroitaan paljastaa Jenny olevansa rakastunut Shaneen. Shane ja Jenny halaavat ja suutelevat ja päätyvät harrastamaan seksiä. Jenny on luvannut seuraavana aamuna antaa Alicelle neuvoja kirjoittamiseen. Tultuaan Alice huomaa tapahtuneen Shanen ja Jennyn välillä ja raportoi muille porukan naisille tapahtuneesta. Jenny ja Alice alkavat käydä läpi Alicen kirjoitusta ja sen juonta. Jenny sanoo, ettei usko kenenkään ostavan tarinaa. Jenny varastaa kuitenkin Alicen juonen ja esittelee sen omanaan saaden puoli miljoona. Alicen ja Jennyn välit ovat mennyttä ja Alice sanoo tappavansa Jennyn.


title: Jennifer Schecter

text: Jenny haluaa hänen ja Shanen seurustelusuhteen olevan uusi alku molemmille. Hän käyttäytyy todella omistavaisesti Shanea kohtaan koska epäilee hänen pettävän. Jenny lukee Shanen tekstiviestejä ja penkoo hänen tavaroitaan ajaen Shanen hulludeen partaalle. Toiseksi viimeissä jaksossa järjestetään Helenan ja Kitin yökerhossa Hitissä tanssikilpailu mihin kaikki lesbonaiset osallistuvat kumppaniensa kanssa, myös Jenny ja Shane. Shane harrastaa seksiä taas Nikkin kanssa vessassa, minkä jälkeen Jenny nöyryyttää heitä julkisesti suututtaen Shanen. Shane ja Jenny eroavat. Jenny riitaantuu myös useiden muiden ystäviensä kanssa.


title: Jennifer Schecter

text: Tinan je Bette päättävät muuttaa New Yorkiin. Jenny tekee heille videon, jossa on terveiset kaikilta heidän ystäviltään. Tina ja Bette katsovat videon läksiäisissään ystäviensä kanssa. Myös Jenny on kutsuttu, vaikka kukaan ei oikeastaan ole enää hänen kanssaan väleissä. Kaikkien kokoontuessa videon äärelle Alice huomaa Jennyn puuttuvan ja lähtee etsimään häntä. Alice löytää Jennyn kuolleena Tinan ja Betten uima-altaasta. Alice tulee järkyttyneenä sisälle, ja Shane juoksee ulos ja hyppää altaaseen hakemaan Jennyn. Poliisien saapuessa paikalle löytyy pusikosta lymyilevä Nikki. Poliisit kuulustelevat kaikkia naisia, joilla jokaisella tuntuu olevan motiivi tappaa Jenny. Kaikki naiset viedään poliisiasemalle kuulusteltaviksi, mutta Jennyn kuolema jää mysteeriksi.


title: Boris Maksovitš Gurevitš

text: Boris Maksovitš Gurevitš (23. maaliskuuta 1931 Moskova - 10. tammikuuta 1995) oli neuvostoliittolainen kreikkalais-roomalaisen tyylin painija, olympiavoittaja ja maailmanmestari.


title: Boris Maksovitš Gurevitš

text: 52 kilogramman painoluokassa paininut Gurevitš voitti olympiakultaa Helsingin olympialaisissa vuonna 1952. Maailmanmestaruuskilpailuista hän saavutti kultamitalin kahdesti: 1953 Napolissa ja 1958 Budapestissa. Neuvostoliiton mestaruuden Gurevitš voitti vuosina 1950 ja 1955.


title: Boris Maksovitš Gurevitš

text: Seuratasolla moskovalaisen Gurevitšin seuroja olivat Bolševik (1950–1954), Burevestnik (1955–1957), Trud (1958–1962) ja Lokomotiv (1963–1964).


title: Miklós Szilvásy

text: Miklós Szilvásy (5. joulukuuta 1925 Márianosztra – 24. toukokuuta 1969 Budapest) oli unkarilainen kreikkalais-roomalaisen tyylin painija.


title: Miklós Szilvásy

text: Szilvásy saavutti olympiahopeaa kreikkalais-roomalaisen painin 73 kilogramman painoluokassa vuonna 1948 Lontoon olympialaisissa. Neljä vuotta myöhemmin 1952 Helsingin olympialaisissa hän voitti kultamitalin samassa painoluokassa. Napolin MM-kisoissa 1953 hän saavutti vielä hopeaa.


title: Miklós Szilvásy

text: Seuratasolla Szilvásy aloitti painiuransa Budapestin rautatietyöläisten urheiluseurassa BVSC:ssa. Myöhempiä seuroja olivat ÉDOSZ (nyk. Ferencváros) ja Dózsához (nyk. Újpesti TE).


title: Hopeatiira

text: Hopeatiira ("Sterna forsteri") on pohjoisamerikkalainen keskikokoinen tiiralaji.


title: Hopeatiira

text:
Linnun pituus on 33–36 cm, siipien kärkiväli 73–82 cm ja paino 130–190 g. Hopeatiira muistuttaa suuresti kalatiiraa, josta sen voi erottaa pidemmän nokan, pitempien koipien ja pyrstön, nokan oranssin värin ja höyhenpuvun pienien yksityiskohtien perusteella. Sukupuolet ovat samanvärisiä, nuori lintu on kauttaaltaan hieman nuorta kalatiiraa vaaleampi.
Hopeatiirat elävät lisääntymisaikana kahtaalla Pohjois-Amerikassa, pohjoisessa Kanadan keskiosien eteläosissa ja Yhdysvaltain koillis- ja länsiosien sisämaassa, sekä lounaassa Marylandista ja Virginiasta Louisianaan ja Texasiin ulottuvalla rannikkovyöhykkeellä. Thomas Nuttall kuvaili lajin holotyypin Saskatchewanjoelta vuonna 1834. Lajin elinympäristön ala on 1 806 000 neliökilometriä ja maailman populaation koko 120 000 yksilöä. Sen pohjoiset populaatiot ovat muuttolintuja, jotka talvehtivat Yhdysvaltain eteläosissa, Keski-Amerikassa ja Karibialla. Laji on tavattu harhautuneena Länsi-Euroopassa muutamia kertoja, ei kuitenkaan Suomessa.


title: Hopeatiira

text: Lisääntymisaikana laji asuu vesistöjä ympäröivillä soilla, mutarannoilla, palsoilla, mätänevillä ruokolautoilla ja piisamien pesäkeoilla. Se elää pääasiassa alavilla mailla, mutta paikoin Kalliovuorilla aina 1 600 metrin korkeudelle merenpinnasta. Merialueella laji pesii vain suojaisissa sisäsaaristoissa saarien lampareilla ja suola-altailla. Pesimäajan ulkopuolellakin lajia tavataan enimmäkseen sisämaassa ja rannikoilla, harvoin ulompana merellä.


title: Hopeatiira

text: Hopeatiira on yksiavioinen ja pesii yhdyskunnissa. Pesä on maassa, toisinaan kasvillisuuden seassa, toisinaan paljaalla maalla. Molemmat puolisot osallistuvat vaatimattoman pesän rakentamiseen korsista, ruohoista ja joskus simpukan kuorista. Naaras munii yhdestä kuuteen munaa, tavallisesti kolme, joita molemmat puolisot hautovat yhteensä 23–25 päivää. Poikaset pysyvät pesässä pari ensimmäistä päivää ja lähtevät sitten kuljeskelemaan pesän lähistöllä.


title: Hopeatiira

text: Hopeatiira syö pääasiassa kaloja, joita se saalistaa syöksysukeltamalla kuten kalatiira, mutta myös vesihyönteisiä, äyriäisiä, sammakoita ja nilviäisiä.


title: Ödön Zombori

text: Ensimmäisissä kansainvälisissä arvokisoissaan, Amsterdamin olympialaisissa vuonna 1928 Zombori sijoittui viidenneksi kreikkalais-roomalaisen painin 58 kilogramman painoluokassa. Vuoden 1930 EM-kisoissa Tukholmassa hän sijoittui pronssille 61-kiloisissa, ja seuraavana vuonna hän voitti kultamitalin vapaapainin EM-kisoissa Budapestissa 56 kilogramman painoluokassa.


title: Ödön Zombori

text: Los Angelesin olympialaisissa 1932 Zombori kilpaili molemmilla painityyleillä. Vapaapainissa hän saavutti hopeaa 56-kiloisissa ja kreikkalais-roomalaisessa painissa hän sijoittui kuudenneksi 61-kiloisissa. Seuraavan vuoden EM-kisoissa hän voitti 56-kiloisten kultamitalin molemmilla painityyleillä: maaliskuussa Helsingissä kreikkalais-roomalaisessa painissa ja marraskuussa Pariisissa vapaapainissa. Vuonna 1934 hän saavutti kreikkalais-roomalaisen painin EM-kisoissa Roomassa hopeaa.


title: Ödön Zombori

text: Vuonna 1935 Zombori jäi kauas uransa parhaista saavutuksista, mutta palasi uransa huipulle seuraavana vuonna Berliinin olympiakisoissa, missä hän voitti kultamitalin vapaapainissa 56 kilogramman painoluokassa.


title: Arabiantiira

text: Arabiantiira ("Sterna repressa") on keskikokoinen Arabian niemimaan ympäristössä elävä tiira.


title: Arabiantiira

text: Linnun pituus on 32–34 cm, siipien kärkiväli 75–83 cm ja paino 113–142 g. Arabiantiira muistuttaa kalatiiraa, josta sen juhlapuvussa erottaa mustaan päälakeen ja harmaaseen kurkkuun rajautuva puhtaanvalkoinen poski. Sukupuolet ovat samanvärisiä, nuori lintu muistuttaa nuorta kalatiiraa.


title: Arabiantiira

text: Arabiantiira pesii laikuittaisesti Arabian niemimaata ympäröivillä rannikoilla ja saarilla Intian valtameressä, Punaisella merellä, Persianlahdella, Arabianmerellä ja paikoin Afrikan itärannikolla. Lajin elinympäristön ala on 259 000 neliökilometriä ja maailman populaation koko on noin 600 000 yksilöä. Ernst Hartert kuvaili lajin holotyypin Al Fawista Irakin eteläosasta. Se on enimmäkseen muuttolintu, joka talvehtii Intian valtamerellä, Intian niemimaan länsiosissa ja Afrikan etelärannikoilla, tavallisesti kaukana merellä. Lepäilevät muuttoparvet voivat joskus olla hyvin suuria, esimerkiksi Omaniin kuuluvalla Masirahilla tavattiin vähintään 70 000 yksilöä.


title: Arabiantiira

text: Arabiantiiran pesimäympäristöä ovat koralliriutat, hiekkarannat ja rannikon tuntuman lammikot ja hiekkadyynit.


title: Arabiantiira

text: Laji elää yhdyskunnissa, joissa on yleensä 10–200 paria, joskus jopa 900. Pesä on avoimesti maassa ja naaras munii siihen tavallisesti kaksi munaa. Pesimäbiologia tunnetaan puutteellisesti.


title: Arabiantiira

text: Ruokavalion muodostavat pikkukalat ja hyönteiset.


title: Setripuunöljy

text: Setripuunöljy on useiden varsinkin pohjoisamerikkalaisten katajien ja sypressien puun lastuista vesihöyrytislauksella saatava eteerinen öljy, jota käytetään hajusteena ja mikroskopoinnissa immersionesteenä.


title: Ilf i Petrov

text: Ilf i Petrov oli venäläisten kirjailijoiden Ilja Fainzilberin (1897–1937) ja Jevgeni Katajevin (1903–1942) yhdessä käyttämä salanimi. Nimellä julkaistiin useita satiirisia romaaneja, tunnetuimpia muun muassa "Kaksitoista tuolia" ja "Kultainen vasikka".


title: Queen Maryn yliopisto

text: Queen Maryn yliopisto (Queen Mary University of London) on julkinen yliopisto, osa Lontoon yliopistoa ja sijaitsee Lontoossa, Englannissa.


title: Queen Maryn yliopisto

text: Queen Maryn yliopiston alkuperäiset neljä opistoa olivat: Queen Mary College, Westfield College, St Bartholomew's Hospital Medical College ja London Hospital Medical College. Vuonna 1989 Queen Mary College yhdistyi Westfield Collegen kanssa, muodostaen Queen Mary & Westfield Collegen. Vanhin edellämainituista opistoista oli London Hospital Medical College, joka aloitti toimintansa vuonna 1785. Queen Mary & Westfield College liitettiin Lontoon yliopistoon vuonna 1915.


title: Queen Maryn yliopisto

text: Vuonna 2012 Queen Maryn yliopisto kutsuttiin mukaan Britannian parhaimpien yliopistojen Russell-ryhmään. Opiskelijoita Queen Maryn yliopistossa oli lukukauden 2013 alussa lähes 17 000 joista yli 30 % ulkomaalaisia.


title: Katri Taanila

text: Katri Helena Taanila (19. kesäkuuta 1919 Nivala – 15. lokakuuta 2009 Jyväskylä) oli suomalainen runoilija, opettaja ja kirkollinen vaikuttaja.


title: Katri Taanila

text: Taanila suoritti teologisen erotutkinnon ja toimi uskonnon, psykologian ja filosofian opettajana Suolahdessa. Hän julkaisi kaksi runokokoelmaa, ja hän kirjoitti 30 kirkkonäytelmää. Näiden lisäksi on runsaasti julkaisemattomia runoja. Hän käytti lähteenään Vanhaa Bibliaa, ja hänelle merkityksellinen runoilija oli T. S. Eliot. Karl Marxin tuotannon Taloudellis-filosofiset käsikirjoitukset vuodelta 1844 kuuluivat hänen lukemistoonsa.


title: Katri Taanila

text: Katri Taanilan veli on Hannu Taanila.


title: Afrikankynsisammakko

text:
Afrikankynsisammakko eli kynsisammakko ("Xenopus laevis") on vedessä lähes koko elämänsä viettävä sammakko. Sadekautena se nousee maalle ja kuivan kauden koittaessa kynsisammakko kaivautuu mutaan odottamaan sateita.
Kynsisammakkonaaras kasvaa jopa 13 cm:n mittaiseksi. Kynsisammakoiden selkä on ruskea tai harmaa ja niiden vatsa on vaalea. Albiinot kynsisammakot ovat vaaleanpunaisia. Sen tunnusmerkkinä on ommelta muistuttavat valkoiset juovat kummassakin kyljessä. Se muodostuu tuntoaistielimistä, jotka tuntevat veden värähtelyn. Siten sammakko havaitsee mutaisessa vedessä vaanivat viholliset ja paikantaa mahdollisen ravinnon. Pienissä eturaajoissa on kolme kynnellistä varvasta. Vahvoissa takaraajoissa on pitkät räpylävarpaat, minkä ansiosta afrikankynsisammakko on taitava uimari. Pienet silmät osoittavat ylöspäin mahdollistaen havaitsemaan sitä uhkaavat saalistajat. Vartalo on litteä ja virtaviivainen.


title: Afrikankynsisammakko

text: Afrikankynsisammakkoja elää Angolassa, Itä- ja Etelä-Afrikassa. Niitä käytetään koe-eläiminä ja pidetään myös lemmikkeinä, ja ihmisen mukana laji on levinnyt Chileen, Isoon-Britanniaan ja Yhdysvaltoihin.


title: Afrikankynsisammakko

text: Afrikankynsisammakko on lihansyöjä, jolle kelpaa ravinnoksi kaikki mikä mahtuu sen suuhun, hyönteiset, kalat ja pienemmät sammakot, myös lajikumppanit. Vesikilpikonnan ruoka on hyvää ravintoa akvaariossa kasvatettaville sammakoille, samoin katkaravut ja pakastetut hyttysentoukat.


title: Afrikankynsisammakko

text: Afrikankynsisammakko tarvitsee vähintään 80 litraisen akvaarion jossa vettä on noin 20 cm. Pariskunnalle tulee olla vähintään 150 litrainen akvaario jossa on 30 cm vettä. Akvaarioon tarvitaan ulkosuodatin, koska sammakon iho on erittäin herkkä infektioille joita tulee jos vesi on likaista. Veden tulee olla noin 20-27-asteista ja sen virtausnopeus säädetään hiljaiseksi ja tasaiseksi. Terraarioon tulee laittaa kasvillisuutta, kunhan pitää huolen että kaikki sinne laitettavat kasvit ovat myrkyttömiä. Pohjamateriaaliksi käy esim. muovimatto ja kasvillisuus tuetaan pohjaan purkkeineen. Kelluvat kasvit on suositeltavia.


title: Afrikankynsisammakko

text: Kynsisammakot saattavat lisääntyä jopa neljä kertaa vuodessa. Kutuaika on yleisintä keväällä, mutta voi tapahtua mihin vuodenaikaan tahansa.


title: Afrikankynsisammakko

text: Kynsisammakot voivat lisääntyä myös vankeudessa jolloin munitut ja hedelmöitetyt noin 100-200 sammakonmunaa siirretään omaan akvaarioonsa. Toukkien alkaessa aukoa suutaan aloitetaan niiden ruokinta, niille sopii akvaariokalanpoikasten ruoka ja ne ruokitaan noin 2-3 kertaa päivässä.


title: Martti Airila

text: Kaarlo Martti Airila (vuoteen 1906 Nyholm; 7. maaliskuuta 1878 Ilmajoki – 22. toukokuuta 1953 Helsinki) oli suomalainen kielentutkija ja Helsingin yliopiston suomen kielen apulaisprofessori.


title: Martti Airila

text: Airilan vanhemmat olivat kirkkoherra Abel Nyholm ja Elisabeth Forsman. Hänen veljensä oli farmakologian professori Yrjö Airila. Filosofian kandidaatiksi Airila valmistui 1900 ja lisensiaatiksi 1912.


title: Martti Airila

text: Airila (Nyholm) toimitti yhdessä E. N. Setälän kanssa Kristoffer kuninkaan maanlain. Hän oli vuosina 1901–1903 Virittäjän päätoimittaja. Hän toimi vuosina 1906–1924 Jyväskylän opettajaseminaarin suomen kielen lehtorina ja teki vuonna 1912 julkaistua väitöskirjaansa Tornion ja Länsipohjan murteiden äännehistoriasta. Hänet nimitettiin Helsingin yliopiston suomen kielen dosentiksi 1925 ja hänet valittiin suomalaisen filologian apulaisen virkaan 1934. Airila hoiti apulaisen kaudellaan virkaatekevenä niin itämerensuomalaisten kielten kuin viron ja lähisukukielten virkaakin. Professorin arvonimen hän sai vuonna 1942 ja hoiti apulaisen virkaa vielä vuoteen 1945 asti, jolloin jäi eläkkeelle. Hän toimi "Nykysuomen sanakirjan" ensimmäisenä päätoimittajana vuosina 1929–1938. Airila julkaisi kielitieteellisiä tutkimuksia, kielioppeja ja oikeakielisyysoppaita. Hänen päätyönään pidetään teosta "Johdatusta kielen teoriaan", joka on kolmiosainen johdatus yleiseen kielitieteeseen.


title: Martti Airila

text: Airila oli useiden koulukomiteoiden jäsen ja toimi niiden puheenjohtajana, samoin kuin Jyväskylän yliopistoyhdistyksen valtuuskunnan puheenjohtajana 1918-1925. Hän myös teki Jyväskylän tieteellisen kirjaston perusjärjestelyn.


title: Martti Airila

text: Airilan ensimmäinen puoliso vuodesta 1907 oli Maria Sofia Emilia Siljo (1878–1929) ja toinen vuodesta 1934 keuhkosairauksien erikoislääkäri Suoma Helena Loimaranta (1881–1954), joka oli lääketieteen lisensiaatti Ernst Gustaf Wilhelm af Hällströmin leski.


title: Martti Airila

text: Airilalla on laaja kirjallinen tuotanto, josta tärkeimpiä ovat:


Taloudellisfilosofiset käsikirjoitukset 1844 eli Pariisin-käsikirjoitukset kuuluu Karl Marxin varhaisiin teoksiin. Hän kirjoitti tekstin jo 1844 Pariisissa, mutta se ilmestyi vasta 1932. Taloudellisfilosofiset käsikirjoitukset sisältää esimerkiksi Marxin sosiaalisen vieraantumisen teorian, jota pidetään teoksen tärkeimpänä antina, sekä kritiikkiä silloisia taloustieteilijöitä vastaan. Monien marxilaisten koulukuntien mukaan teos kuuluu Marxin tärkeimpiin teksteihin. Suomalainen filosofi Georg Henrik von Wright katsoo esimerkiksi, että käsikirjoitus yhdessä teosten "Grundrisse" (suom. nimellä "Vuosien 1857–1858 taloudelliset käsikirjoitukset") ja "Pääoma" (1867) kanssa muodostaa Marxin teorianmuodostuksen selkärangan. Stalinin ajan Neuvostoliitossa julkaistua teosta käyttivät sittemmin Itä-Euroopan toisinajattelijat hyväkseen arvostellessaan neuvostojärjestelmän epädemokraattisia rakenteita.


title: Taloudellisfilosofiset käsikirjoitukset 1844

text: Teosta on toisaalta myös pidetty Marxin kypsymättömän ja filosofisen vaiheen teoksena, ja siksi jotkut esimerkiksi Frankfurtin koulukunnan piirissä ovat pitäneet sitä Marxin tuotannossa vähemmän tärkeänä.


text: Käsikirjoitukset olivat pitkään kateissa. Ilman niiden löytymistä 1960-luvulla vieraantumisesta käyty keskustelu ei olisi ollut mahdollista.


text: "Taloudellis-filosofisten käsikirjoitusten" nuoren Marxin ja Pääoman ”kypsän” Marxin painotuksilla katsotaan olevan hyvin selvä ero, sillä Marxin varhaisfilosofian poliittinen ontologia on antropologisella perustalla. Teoksesta on erityisesti saanut vaikutteita "humanistis-antropologinen" marxilaisuus.


text: Hannu Taanila on luonnehtinut Volter Kilven teoksen "Alastalon salissa" isännän ja Härkäniemen monologeja kuin kopioiduiksi tästä Marxin teoksesta.


title: John Ray

text: John Ray (29. marraskuuta 1627 Black Notley, Essex – 17. tammikuuta 1705 Black Notley) oli englantilainen luonnontieteilijä, jota tavataan sanoa Englannin luonnontieteiden isäksi. Hän kirjoitti nimensä muotoon Wray aina vuoteen 1670 saakka, jonka jälkeen kirjoitti sen muotoon Ray, koska se kuulemma oli ollut aikaisemmin suvun käytäntö.


title: John Ray

text: Rayn isä oli kyläseppä ja äiti oli kuulu parantaja ja kasvien tuntija. 16-vuotiaana hänet lähetettiin Cambridgen yliopistoon, missä hän suoritti kandidaatin tutkinnon. Hän jäi opettamaan useita eri aineita yliopistoon. Vuonna 1660 Ray vihittiin anglikaanisen kirkon papiksi. Eräs hänen oppilaistaan oli Francis Willughby, jonka kanssa hän ja kaksi muuta oppilasta lähtivät kiertämään Eurooppaa keväällä 1663, ja jolta matkalta hän palasi maaliskuussa 1666. Vuonna 1667 Ray valittiin Royal Societyyn. 1673 Ray avioitui Margaret Oakleyn kanssa ja he muuttivat Sutton Coldfieldiien 1676, ja 1677 Falborne Halliin Essexissä. Lopulta vuonna 1679 Ray muutti takaisin Black Notleyyn, jonne hän jäi pysyvästi asumaan. Hänen loppuelämänsä täällä oli hiljaista ja tapahtumaköyhää ja hänen terveytensä oli heikko. Hän elätti itsensä kirjoittamalla kirjoja ja piti yllä laajaa kirjeenvaihtoa. Hänen kunniakseen perustettiin luonnontieteellisiä teoksia julkaiseva Ray Society vuonna 1844.


title: John Ray

text: Rayn vuonna 1676 kirjoittama "Ornithologia libri tres", jonka hän kaksi vuotta myöhemmin käänsi ja julkaisi englanniksi, perustui pääosin vuonna 1672 kuolleen Willughbyn havaintoihin ja päätelmiin. Tästä kirjasta katsotaan alkaneen eurooppalaisen tieteellisen ornitologian. Ray ja Willughby kyseenalaistivat Aristoteleen ajoista saakka vallinneita käsityksia ja uskomuksia, kuten esimerkiksi pääskyjen talvehtimisesta. Willughbyn luoma eläinten luokittelujärjestelmä oli osittain parempi Carl von Linnén myöhemmin esittämää ja vastasi enemmän nykyisin vallassa olevaa käytäntöä.


title: John Ray

text: Ray oli luonnonteologi, joka kirjassaan "Jumalan luomistyön viisaudesta" ("The Wisdom of God manifested in the Works of the Creation") (1691) kehotti tutkijoita tekemään havaintoja Jumalan luomistyöstä ja siten tavallaan kehittämään luonnon tieteellistä tutkimista. Rayn työn seurauksena sanotaan syntyneen erilliset systematiikkaan ja maastohavaintoihin perustuvat lintutieteen haarat. Rayn määritelmä lajista oli vallalla aina Darwinin evoluutioteoriaan saakka.


title: Francis Willughby

text: Francis Willughby (22. marraskuuta 1635 Middleton Hall, Warwickshire – 3. heinäkuuta 1672 Middleton) oli englantilainen matemaatikko, lintutieteilijä ja kalatieteilijä.


title: Francis Willughby

text: Francis oli Sir Francis Willoughbyn ja tämän vaimon Cassandran ainoa poika. Hän opiskeli Cambridgen yliopistossa vuodesta 1652 ja valmistui kandidaatiksi 1659. Hänet valittiin Royal Societyn jäseneksi jo vuonna 1663. Yhdessä opettajansa ja ystävänsä John Rayn kanssa hän matkusti laajalti Britanniassa ja Euroopassa 1660-luvulla. Tammikuussa 1667/1668 Willughby avioitui Emma Barnardin kanssa (1644–1725) ja heille syntyi ainakin kolme lasta, Francis, Thomas ja Cassandra.


title: Francis Willughby

text: Willughby kuoli keuhkopussitulehdukseen ja jätti jälkeensä keskeneräiset, itse kuvittamansa kirjoitukset linnuista ja kaloista, jotka Ray julkaisi 1676 nimellä "Ornithologia libri tres" ("Lintutiede") ja 1686 "De Historia Piscium". Hänen kirjoituksensa "History of Insects" jäi kesken, mutta Ray muokkasi sen uudelleen, sen toimitti William Derham ja julkaisi Royal Society vuonna 1710. Matkakirjoitus "A Relation of a Voyage made through a great part of Spain, etc" julkaistiin osana Rayn teosta "Observations ... made in a journey through part of the Low Countries, etc." (1673).


title: Pendulum

text: Pendulum (suom. "heiluri") tarkoittaa ainakin seuraavia asioita:


title: Tasinko

text: Tasinko on omaisuuserä, jonka purkautuvan avioliiton varakkaampi puoliso joutuu suorittamaan varattomammalle puolisolle, jotta kummankin omaisuuden arvo tulee yhtä suureksi. Tasingon määrä ratkeaa osituksessa ja se voi olla rahaa tai irtainta tai kiinteää omaisuutta. Tasinkona suoritettavan omaisuuden yksilöinti tapahtuu joko puolisoiden välisellä sopimuksella (sovinto-ositus) tai pesänjakajan päätöksellä (toimitusositus). Jos puolisot eivät kykene sopimaan asiasta, laatii pesänjakaja osituslaskelman tasingon määrästä. Tasinko ei aina johda puolisoiden varallisuuksien tasoittumiseen, sillä sitä laskettaessa mukaan ei oteta omaisuutta, johon puolisolla ei ole avio-oikeutta (avioehto). Laskelmaan saattaa sisältyä myös vastikkeita.


title: Tasinko

text: Tasingon oikeuspoliittisena tarkoituksena on korvata puolisoille perheen hyväksi tehty työ. Tällöin katsotaan, että kotitalouden hoitoon ja lasten kasvatukseen käytetty työpanos kartuttaa perheen varallisuutta, sillä se edesauttaa säästöjen syntymistä. Avioliiton purkautuessa suoritettava omaisuuden tasajako vastaa myös pidempään kestäneen liiton myötä syntynyttä talouden yhteisyyttä.


title: Tasinko

text: Oikeuskäytännön mukaan tasingon suorittamiseen velvollinen ei voi itse päättää luovutettavasta omaisuudesta, vaan siitä määrää pesänjakaja (KKO 1975 II 24). Pesänjakajan täytyy kuitenkin ottaa huomioon tasinkoa suorittavan osapuolen toiveet. Toiveista voi poiketa lähinnä silloin, kun toive on tasingon saajan kannalta šikaaninluonteinen tai kohtuuton. Siitä, saako tasingon aina maksaa rahana (niin kutsuttu rahasuoritusvaltuus), on eriäviä näkemyksiä, mutta käytännössä rahasuorituksen torjuminen on harvinaista. Joissakin tapauksissa tasingon saajalla on oikeus vaatia tasinko tiettynä omaisuutena. Tällainen poikkeustapaus on puolison jäämistöön kuuluva maatila (perintökaari, 40/1965, 25:9). Toinen tapaus on työvälineet tai muu irtaimisto, jota tasingon saaja tarvitsee elinkeinotoiminnassaan (avioliittolaki, 234/1929, 103 § 3 mom.).


title: Tasinko

text: Tasingon suoritusvelvollisuuteen on joitakin poikkeuksia. Lesken ei tarvitse luovuttaa tasinkoa kuolleen puolisonsa perillisille silloin, kun ositus toimitetaan puolison kuoleman jälkeen (lesken suoja) (avioliittolaki, 103 § 2 mom.). Tasinkoa ei tarvitse myöskään suorittaa tilanteessa, jossa puolison tai kuolleen puolison omaisuus on luovutettu konkurssiin. Tällöin puolison velkojat eivät saa toisen puolison omaisuutta tasinkosäännösten avulla (avioliittolaki, 103 § 2 mom.). Puolisolla ei ole oikeutta saada mitään toisen puolison omaisuutta, jos hän on rikoksella aiheuttanut toisen puolison kuoleman tai osallistunut tällaiseen rikokseen. Jos rikollinen teko on vähäinen, voi tuomioistuin kuitenkin päättää, ettei tällaista seurausta ole (avioliittolaki, 59 §).


title: Just a Little More Love

text: Just a Little More Love on ranskalaisen DJ:n David Guettan debyyttialbumi. Albumi julkaistiin kesäkuussa 2002 Virgin Recordsin kautta.


title: Ousia

text: Ousia () on antiikin filosofiasta peräisin oleva filosofinen termi, joka tarkoittaa olemusta. Termistä on keskusteltu kristillisessä teologiassa erityisesti kolminaisuusopin tulkintojen yhteydessä.


title: Ousia

text: Kreikan kielen sana on feminiininen preesensin partisiippi sanasta ("einai", 'olla'). "Ousia" käännetään teologisesta viitekehyksestä riippuen latinaksi termillä "essentia" tai "substantia".


title: Ousia

text: Platon ja Aristoteles käyttivät termiä "ousia" ontologiassaan, ja termin filosofinen ja teologinen merkitys periytyy heiltä. Aristoteles käytti taksonomisessa luokittelussaan termiä "hypostasis" tarkoittamaan yleistä olemassaoloa (todellisuutta), ja termiä "ousia" tarkoittamaan erityistä substanssia, olemusta, olevaa, henkilöä tai oliota.


title: Ousia

text: Myöhemmin Martin Heidegger katsoi, että sanan "ousia" alkuperäinen merkitys oli kadonnut käännettäessä latinaan ja edelleen nykykieliin. Hänelle "ousia" tarkoitti olemista, ei substanssia; toisin sanoen se ei merkinnyt mitään oliota tai olevaa joka ”seisoi” (-stanssi) jonkun ”alla” (sub-). "Ousian" lisäksi Heidegger käytti ontologiassaan myös muita kreikankielisiä termejä, kuten "parousia"-"apousia" (läsnäolo-poissaolo) ja "hypostasis" (olemassaolo).


title: Ousia

text: Origenes käytti termiä "ousia" määritellessään Jumalan yhdeksi "ousiaksi" (suku, "genus"), vaikkakin kolmeksi "hypostaasiksi" (laji, "species"): Isä, Poika ja Pyhä henki. Antiokian kirkolliskokous tuomitsi termin "homoousios" (”samaa olemusta”) väärän käytön; kirkolliskokouksen mukaan tällaista edusti muun muassa Paavali Samosatalainen. Väärää ei ollut se, että Paavali viittasi termillä hypostaasin ykseyteen kolminaisuudessa, vaan se, että hän tarkoitti sillä yhteistä substanssia, josta sekä Isä että Poika saavat alkunsa tai jonka he jakavat.


title: Ousia

text: Nikean ensimmäinen kirkolliskokous tuomitsi vuonna 325 areiolaisuuden, jonka mukaan Isä, Poika ja Pyhä henki ovat kolme eri olentoa, eivät sama olemus ("ousia"). Kirkolliskokous muotoili areiolaisuutta vastaan Nikean uskontunnustuksen. Sen mukaan Poika on samaa olemusta Isän kanssa ("homoousios tō patri") ja Isän olemuksesta ("ek tēs ousias tou patros"). Kiista ei kuitenkaan asettunut tällä, ja monet itäisen kirkon edustajat hylkäsivät termin, koska se oli tuomittu aikaisemmin Paavali Samosatalaisen tapauksen yhteydessä. Myöhemmät keisarit Konstantinus II ja Valens tukivat areiolaisuutta, ja teologit kehittivät vaihtoehtoisia muotoiluja Isän ja Pojan väliselle suhteelle, kuten "homoios" (”samankaltainen”; tätä kannattivat ns. homoijit), "homoiousios" (”olemukseltaan samankaltainen”; tätä kannattivat ns. homoiousiaanit) ja "anhomoios" (”ei-samankaltainen”; tätä kannattivat ns. anhomoijit). Termi "homoios" sai monen kirkolliskokouksen ja keisarien tuen, ja muiden näkemysten kannattajat vaiennettiin. Termin "homoiousios" kannattajat liittyivät lopulta pääosin läntistä kirkkoa edustaneisiin termin "homoousios" kannattajiin ja hyväksyivät Nikean uskontunnustuksen.


title: Ousia

text: Itäisessä kristillisyydessä "ousian" katsotaan yleensä olevan jotain, joka on olemassa itsessään ja jolla ei ole alkua jossain muussa ja joka ei tarvitse olemiseensa jotain muuta; "hypostaasi" puolestaan tarkoittaa todellisuutta tai olemassaoloa.


title: Guetta Blaster

text: Guetta Blaster on ranskalaisen DJ:n David Guettan toinen studioalbumi. Albumi julkaistiin 13. syyskuuta 2004 Virgin Recordsin kautta.


title: Pyhän Annan luterilainen kirkko

text: Pyhän Annan luterilainen kirkko () on klassistisen arkkitehtuurin muistomerkki Pietarissa Venäjällä. Vuosina 1775–1779 rakennetun kirkon on suunnitellut Juri Felten.


title: Pyhän Annan luterilainen kirkko

text: Nevan etelärannalla sijainneen "Liteinyi dvor" -valimon saksalaiset työntekijät perustivat luterilaisen seurakunnan vuonna 1719. Aluksi se käytti ruotsalaisia sotavankeja varten rakennettua puista Pietarin kirkkoa, joka siirrettiin nykyisen kirkon paikalle vuonna 1722. Vuonna 1740 otettiin käyttöön uusi kirkkorakennus, joka nimettiin keisarinna Annan suojeluspyhimyksen mukaan. Vuodesta 1736 lähtien seurakunnan yhteydessä toimi saksalainen koulu "Annenschule", joka oli tunnettu korkeatasoisesta opetuksestaan.


title: Pyhän Annan luterilainen kirkko

text: Joonialaisten pylväiden koristaman puoliympyrän muotoisen alttariosan yllä kohoaa kupolikattoinen pyöreä torni. Suorakaiteen muotoista salia reunustaa pylväikön kannattama parvi. Kirkko suljettiin vuonna 1935, ja vuodesta 1939 lähtien siinä toimi elokuvateatteri "Spartak". Jumalanpalveluksia alettiin järjestää uudestaan maaliskuussa 1992, kunnes vuonna 1997 ne siirrettiin jälleen avattuun Pyhän Pietarin luterilaiseen kirkkoon. Pyhän Annan kirkko vaurioitui pahoin tulipalossa vuonna 2002. Sen julkisivut, perustus ja katto korjattiin vuosina 2010–2013. Inkerin kirkolle luovutetussa, sisätiloiltaan yhä raunioituneessa rakennuksessa on pidetty jumalanpalveluksia joulusta 2013 lähtien.


title: Pyhän Annan luterilainen kirkko

text: Kirkon osoite on Kirotšnaja 8. Lähin metroasema on Tšernyševskaja.


title: Escape from Wildcat Canyon

text: Escape from Wildcat Canyon (esitetty televisiossa nimellä "Pako Villikissa-kanjonista") on Marc F. Voizardin ohjaama koko perheen seikkailuelokuva, joka valmistui vuonna 1998.


title: Escape from Wildcat Canyon

text: Yhteistä aikaa viettävät isoisä ja tämän pojanpoika tekevät lentokoneella pakkolaskun erämaahan.


title: Pop Life

text: Pop Life on ranskalaisen DJ:n David Guettan kolmas studioalbumi, joka julkaistiin Albumin julkaisivat yhteistyössä Virgin ja EMI, kesäkuussa 2007.


title: Knut Torbjørn Eggen

text: Knut Torbjørn Eggen (1. marraskuuta 1960 – 20. helmikuuta 2012) oli norjalainen jalkapallovalmentaja ja entinen pelaaja.


title: Knut Torbjørn Eggen

text: Eggen oli toisen polven jalkapalloilijoita, hänen isänsä Nils Arne Eggen teki pitkän työn Rosenborgin päävalmentajana ja kuuluu norjalaisen jalkapallon legendoihin.


title: Knut Torbjørn Eggen

text: Eggen aloitti peliuransa pienessä Orkdal IL:n joukkueessa, josta siirtyi 1978 Rosenborgin organisaatioon. Hän edusti trondheimläissuraa 13 kauden ajan, ja pelasi myös isänsä alaisuudessa. Kaikkiaan hän pelasi seurassa 221 liigaottelua tehden niissä 10 maalia. Hän voitti seuran kanssa kolme Norjan mestaruutta. Maajoukkuetasolla Eggen edusti Norjaa neljässä maaottelussa.Eggen aloitti valmennusuransa 1994 Aalesunds FK:n päävalmentajana. 1997 hän siirtyi 1. divisioonassa pelanneen Moss FK:n päävalmentajaksi. Eggenin isä Nils Arne oli luotsannut samaa seuraa 1980-luvun lopulla. Nuoremman Eggenin johdolla Moss oli toinen 1. divisioonassa kauden 1997 päätteeksi ja nousi pääsarjaan. Hänen johdollaan seura sijoittui seuraavina kausina sijoille sarjan keskikastiin.


title: Knut Torbjørn Eggen

text: Kauden 2001 päätteeksi Eggen jätti Mossin ja siirtyi 2. divisioonassa pelanneen Fredrikstad FK:n päävalmentajaksi. Ensimmäisellä kaudellaan hän johdatti seuran divisioonan voittoon ja kaudella 2003 tuli 1. divisioonan hopeaa ja nousu pääsarjatasolle. Hän johdatti seuran ensimmäisellä pääsarjakaudellaan sijalle 10. Kaudella 2005 hän toimi seuran kakkosvalmentajana legendaarisen Egil Olsenin luotsatessa seuraa. Sijoitus putosi pykälällä ja Olsen teki kauden päätteeksi tilaa Eggenille. Kausi 2006 päättyi kahdeksanteen sijaan. Jättipotin seura nappasi Norjan cupissa, jonka loppuottelussa se kaatoi Sandefjordin maalein 3–0. Kauden jälkeen Eggen jätti yllättäen tehtävänsä seuran peräsimessä. Syynä olivat erimielisyydet seuran urheilutoimenjohtaja Morgan Andersenin kanssa.


title: Knut Torbjørn Eggen

text: Elokuussa 2007 Eggen siirtyi Rosenborgin urheilutoimenjohtajaksi. Hän jätti tehtävänsä sairauden vuoksi toukokuussa 2008. Elokuussa hän palasi työtehtävien pariin ja toimi siitä lähtien Mossin urheilukoulussa valmennuksen opettajana. Hän toimi myös koulutus- ja johtotehtävissä Moss FK:n organisaatiossa.


title: Knut Torbjørn Eggen

text: Eggen kuoli 51-vuotiaana 20. helmikuuta 2012. Kuolinsyytä ei kerrottu julkisuuteen. Lokakuussa 2013 Eggenin isä Nils Arne kertoi poikansa tehneen itsemurhan.


title: One Love (David Guettan albumi)

text: One Love on ranskalaisen DJ:n David Guettan neljäs studioalbumi. Albumin julkaisivat Positiva ja Virgin. Albumi julkaistiin iTunes Storessa 21. elokuuta 2009. Euroopassa CD-versio julkaistiin 24. elokuuta ja Yhdysvalloissa päivää myöhemmin. Albumista on julkaistu myös erilaisia versioita, kappaleiden määrästä riippuen.


title: One Love (David Guettan albumi)

text: Albumi nousi Suomen virallisen listan sijalle 49.


title: One Love (David Guettan albumi)

text: Albumin ensimmäinen single "When Love Takes Over" julkaistiin 21. huhtikuuta 2009. Singlellä vieraili R&B-laulaja Kelly Rowland. Singlestä muodostui suuri hitti ympäri maailmaa ja Britanniassa se saavutti virallisen singlelistan ykköspaikan. Kappale toi Guettalle hänen ensimmäisen Grammy-palkintonsa. Albumin toinen single "Sexy Bitch" (sensuroituna "Sexy Chick") julkaistiin saman vuoden heinäkuussa. Singlellä vieraili Akon. Tämäkin single menestyi hyvin saavuttaen ykköspaikan Britanniassa, Australiassa ja Uudessa-Seelannissa. Kolmannella "One Love" -nimisellä singlellä vieraili Estelle. Se julkaistiin elokuussa 2009. Myös "Gettin' Over" (mukana Chris Willis) ja "Memories" (mukana Kid Cudi) julkaistiin singlenä.


title: Fysis

text: Fysis () on antiikin kreikkalainen filosofinen, teologinen ja luonnontieteellinen termi, joka käännetään yleensä luonnoksi. Termi on sanojen 'fysikaalinen' ja 'fysiikka' alkuperä.


title: Fysis

text: Sanan varhaisin tunnettu esiintymä on Homeroksen "Odysseiassa", jossa sitä käytetään kerran. Siinä sillä viitataan tietyn yrtin sisäsyntyiseen luonteeseen tai koostumukseen, joka sillä on kasvun tuloksena. Myös muussa varhaisessa käytössä sana liittyi kasvien, eläinten ja muiden maailman piirteiden luonnolliseen kasvamiseen, kun ne vaikuttavat kehittyvän ilman ulkoista vaikutusta.


title: Fysis

text: Esisokraattisilla filosofeilla termi sai lukuisia uusia merkityksiä. Nämä merkitykset vastaavat melko hyvin niitä, joita sanaan 'luonto' nykyään liitetään. Esisokraatikoille "fysis" oli sama kuin filosofian tutkimusalue. Tämä ilmenee muun muassa Platonilla sekä siinä, että Aristoteles kutsuu varhaisia filosofeja termillä "fysikoi", ne jotka käsittelevät "fysistä".


title: Fysis

text: Aristoteleesta lähtien fysikaalinen eli fysiikan (oikeammin , "ta fysika", ”luonnolliset asiat”) tutkimusalue on asetettu metafyysistä eli metafysiikan tutkimusaluetta vastaan. Tämä näkyy myös Aristoteleen teosten "Fysiikka" ja "Metafysiikka" nimeämisessä.


title: Fysis

text: Henry Thoreau ymmärsi "fysiksen" siirtymiseksi pimeydestä valoon sekä biologisesti, kosmisesti että kognitiivisesti. Leo Strauss piti kreikkalaista termiä merkkinä jostakin uudesta, jonka kreikkalaiset löysivät — jostakin, joka poikkeaa muiden kulttuurien ajatustavasta, jota kuvaavat sellaiset termit kuin dharma ja tao.


title: Fysis

text: Lääketieteessä sananloppu "-fysis" esiintyy sellaisissa sanoissa kuin "symfysis" ja "epifysis" merkityksessä ”kasvaminen”.


title: Samuel Werner von Troil

text: Samuel Werner von Troil (14. helmikuuta 1833 Nousiainen – 27. huhtikuuta 1900 Helsinki) oli suomalainen senaattori, vapaaherra, keisarin hovin kamariherra ja aateliston maamarsalkka.


title: Samuel Werner von Troil

text: Von Troilin vanhemmat olivat kuvernööri, vapaaherra Samuel Werner von Troil vanhempi ja Johanna Maria von Kothen. Von Troil suoritti tuomarin tutkinnon 1855 ja sai varatuomarin arvon 1858. Hän toimi Turun hovioikeudessa vuodesta 1859 ollen viime vaiheessa 1866 notaarina. Sen jälkeen hän toimi Suomen Yhdyspankin Turun konttorin johtajana 1866–1885. Turun kaupunginvaltuuston ensimmäisenä puheenjohtaja von Troil oli 1875–1886, vuonna 1876 hän oli kultakantakomitean ja 1883 yksityispankkikomitean puheenjohtaja. Suomen Talousseuran puheenjohtaja hän oli viiteen eri otteeseen.


title: Samuel Werner von Troil

text: Von Troil oli sukunsa edustajana valtiopäivillä vuodesta 1867 aina vuoteen 1900 saakka. Niistä hän toimi aatelissäädyn puheenjohtajana eli maamarsalkkana vuosien 1882, 1885, 1897 ja 1899 valtiopäivillä.